# Loppukäyttäjän lisenssisopimus

## LUE SOPIMUSTEKSTI TARKASTI LÄPI ENNEN KUIN ALAT KÄYTTÄÄ TÄTÄ OHJELMISTOA TAI HP-TUOTTEESSA KÄYTETTÄVISSÄ OLEVAA OHJELMISTOA:

Tämä loppukäyttäjän lisenssisopimus on lakiin perustuva sopimus, jonka osapuolina ovat (a) asiakas (joko yksityishenkilö tai tietty yhteisö) ja (b) HP Inc. ("HP"). Sopimus kohdistuu asiakkaan puolelta tapahtuvaan minkä tahansa sellaisen ohjelmistotuotteen käyttöön, jonka HP on asentanut asiakkaan HP-tuotteeseen ("HP-tuote") taikka luovuttanut käytettäväksi erillisenä tuotteena tai HP-tuotteen kanssa ja johon ei muulla tavalla kohdistu asiakkaan ja HP:n tai sen alihankkijoiden välisiä sopimuksia. "Ohjelmistotuote" tarkoittaa sovellusohjelmistoa, laiteohjelmistoa, käyttöjärjestelmiä, ohjaimia ja kaikkia muuntyyppisiä ohjelmistoja, ja se voi sisältää myös ohjelmiston käyttöön liittyviä tiedontallennusvälineitä, painettua aineistoa sekä tosiaikaisia tai sähköisessä muodossa olevia asiakirjoja.

TÄHÄN LOPPUKÄYTTÄJÄN LISENSSISOPIMUKSEEN KUULUVA KORJAUS TAI LISÄYS VOI SISÄLTYÄ HP-TUOTTEEN TAI OHJELMISTOTUOTTEEN TOIMITUKSEEN. JOS TÄLLAINEN KORJAUS TAI LISÄYS ON RISTIRIIDASSA TÄMÄN LISENSSISOPIMUKSEN KANSSA, SOVELLETAAN ENSISIJAISESTI KYSEISEN KORJAUKSEN TAI LISÄYKSEN EHTOJA.

OHJELMISTOTUOTTEESEEN SISÄLTYVÄT OIKEUDET MYÖNNETÄÄN AINOASTAAN SILLÄ EHDOLLA, ETTÄ ASIAKAS SITOUTUU NOUDATTAMAAN KAIKKIA TÄMÄN SOPIMUKSEN EHTOJA JA MÄÄRÄYKSIÄ. ASENTAMALLA TAI KOPIOIMALLA OHJELMISTOTUOTTEEN, LATAAMALLA SEN OMALLE KONEELLEEN TAI KÄYTTÄMÄLLÄ SITÄ MUULLA TAVOIN ASIAKAS SITOUTUU NOUDATTAMAAN TÄMÄN SOPIMUKSEN EHTOJA. JOS ASIAKAS ON ERI MIELTÄ, HÄN VOI PALAUTTAA KOKO KÄYTTÄMÄTTÖMÄN TUOTTEEN (LAITTEISTON JA OHJELMISTON) 14 PÄIVÄN KULUESSA, JOLLOIN MAKSETTU KAUPPAHINTA PALAUTETAAN OSTOPAIKAN PALAUTUSKÄYTÄNNÖN MUKAISESTI.

TÄMÄ LISENSSISOPIMUS ON MAAILMANLAAJUINEN SOPIMUS, EIKÄ SE KOSKE MITÄÄN TIETTYÄ MAATA, OSAVALTIOTA TAI ALUETTA. JOS ASIAKAS ON HANKKINUT HP-TUOTTEEN TAI OHJELMISTOTUOTTEEN MAANSA, OSAVALTIONSA TAI ALUEENSA SOVELLETTAVAN KULUTTAJALAINSÄÄDÄNNÖN MUKAISENA KULUTTAJANA, TÄSSÄ LISENSSISOPIMUKSESSA MAHDOLLISESTI ESITETYISTÄ PÄINVASTAISISTA TIEDOISTA HUOLIMATTA TÄMÄ LISENSSISOPIMUS EI VAIKUTA ASIAKKAAN LAKISÄÄTEISIIN OIKEUKSIIN TAI OIKEUSKEINOIHIN, JOTKA ASIAKKAALLA VOI KYSEISEN KULUTTAJALAINSÄÄDÄNNÖN NOJALLA OLLA JA JOISTA EI VOIDA IRTISANOUTUA; TÄHÄN LISENSSISOPIMUKSEEN SOVELLETAAN KYSEISIÄ OIKEUKSIA JA OIKEUSKEINOJA.

1. LISENSSIN MYÖNTÄMINEN. Mikäli asiakas sitoutuu noudattamaan tämän sopimuksen ehtoja, HP myöntää hänelle seuraavat oikeudet:

a. Käyttö. Asiakas saa käyttää ohjelmistotuotetta yhdellä HP-tuotteella. Jos ohjelmistotuote toimitetaan asiakkaalle Internetin kautta ja sen alkuperäinen lisenssisopimus kattaa käytön useassa HP-tuotteessa, ohjelmistotuote voidaan asentaa ainoastaan lisenssisopimuksen mukaisiin HP-tuotteisiin. Asiakas ei saa irrottaa ohjelmistotuotteesta sen osia eikä käyttää niitä useammassa HP-tuotteessa. Asiakkaalla ei ole oikeutta jakaa ohjelmistotuotetta kolmannelle osapuolelle. Asiakas saa ladata ohjelmistotuotteen HP-tuotteensa väliaikaismuistiin (RAM) ohjelmistotuotteeseen kohdistuvaa käyttöä varten.

b. Tallennus. Asiakas saa kopioida ohjelmistotuotteen HP-tuotteen paikallismuistiin tai siihen kuuluvalle tallennuslaitteelle.

c. Kopiointi. Asiakas saa tehdä arkisto- tai varmuuskopioita ohjelmistotuotteesta edellyttäen, että kopio sisältää kaikki alkuperäisessä ohjelmistotuotteessa olevat omistajuutta koskevat ilmoitukset ja että kyseisiä kopioita käytetään ainoastaan varmistustarkoituksiin.

d. Oikeuksien pidättäminen. Siinä määrin kuin sovellettava laki sen sallii HP ja sen alihankkijat pidättävät itselleen kaikki oikeudet, joita ei erikseen myönnetä tässä sopimuksessa.

e. Ilmaisohjelmat. Tämän sopimuksen määräyksistä ja ehdoista huolimatta kaikki sellaiset ohjelmistotuotteen osuudet, jotka eivät kuulu asiakkaalla olevan HP-ohjelmiston omistajuuden piiriin tai jotka asiakas on saanut kolmannen osapuolen antamalla julkisella lisenssillä ("ilmaisohjelmisto"), ovat asiakkaan hallussa niiden määräysten ja ehtojen mukaisesti, jotka liittyvät kyseiseen ilmaisohjelmistoon. Tämä voi perustua erilliseen sopimukseen, vakiomuotoiseen shrink wrap -tyyppiseen ohjelmistonkäyttösopimukseen tai sähköiseen lisenssisopimukseen, jonka ehdot hyväksytään latauksen yhteydessä. Kun asiakas käyttää ilmaisohjelmistoa, käyttö perustuu täysin kyseisen sopimuksen ehtoihin ja määräyksiin.

f. Palautuskäytäntö. HP-tuotteeseen liittyviä, kiintolevylle tai tallennusvälineille (kuten CD- tai DVD-levy) tallennettuja tai muussa vastaavassa muodossa olevia palautusohjelmia voidaan käyttää ainoastaan palautettaessa kiintolevylle HP-tuote, jonka kanssa tai jota varten palauttamisohjelma on alun perin hankittu. Microsoft-käyttöjärjestelmien käyttö kyseisen palautusohjelman käytön yhteydessä tapahtuu Microsoftin lisenssisopimuksen mukaisesti.

2. PÄIVITYKSET. Kun asiakas käyttää päivitykseksi määriteltyä ohjelmistotuotetta, hänellä täytyy ensin olla HP:n hyväksymä alkuperäisohjelmiston käytön edellyttämä lisenssi, jonka nojalla hän voi saada päivityksen. Päivityksen jälkeen asiakas ei saa enää käyttää alkuperäistä ohjelmistotuotetta, johon perustuen hän on saanut päivityksen käyttöönsä.

3. MUUT OHJELMISTOT. Tämä sopimus koskee päivityksiä ja lisäyksiä, jotka kohdistuvat HP:lta saatuun ohjelmistotuotteeseen, ellei HP toisin määrää kyseisen päivityksen tai lisäyksen osalta. Jos ehtojen välillä on ristiriita, sovelletaan muita ehtoja.

4. SIIRTO.

a. Kolmas osapuoli. Ohjelmistotuotteen ensikäyttäjä saa siirtää ohjelmistotuotteen yhden kerran toiselle loppukäyttäjälle. Siirtoon tulee aina sisältyä ohjelmiston kaikki osat, tiedon tallennusvälineet, painettu aineisto, tämä sopimus sekä mahdollinen alkuperäistodistus. Siirto ei voi olla epäsuora, esimerkiksi välittäjän kautta tapahtuva. Ennen siirtoa loppukäyttäjän, joka saa haltuunsa tuotteen siirron jälkeen, on hyväksyttävä kaikki tämän sopimuksen ehdot. Kun ohjelmistotuote siirretään kolmannelle osapuolelle, asiakkaan lisenssi raukeaa automaattisesti.

b. Rajoitukset. Asiakas ei saa vuokrata eikä lainata ohjelmistotuotetta ulkopuolisille eikä luovuttaa sitä kaupalliseen yhteiskäyttöön tai toimistokäyttöön. Asiakas ei saa antaa alilisenssejä eikä antaa tai siirtää tätä lisenssiä tai ohjelmia muille lukuun ottamatta niitä tapauksia, jotka on erikseen mainittu tässä sopimuksessa.

5. OMISTUSOIKEUS. HP tai sen alihankkijat omistavat kaikki ohjelmistoon sekä sen käyttöasiakirjoihin sisältyvät aineettomat oikeudet, joilla on lain suoja, mukaan lukien esimerkiksi Yhdysvaltain lainsäädäntö tekijänoikeuksien, liikesalaisuuksien ja tavaramerkkien käytön osalta sekä muu soveltuva lainsäädäntö ja kansainvälisten sopimusten määräykset. Asiakas ei saa poistaa ohjelmistotuotteesta tuotetunnistetta, tekijänoikeusilmoitusta eikä omistajuuden rajoitusilmoitusta.

6. TEKNISIÄ MUUTOKSIA KOSKEVA RAJOITUS. Asiakas ei saa tehdä teknisiä muutoksia, purkaa konekielistä koodia eikä purkaa ohjelmistotuotetta osiin paitsi siinä laajuudessa kuin kyseinen oikeus annetaan soveltuvan lain puitteissa tästä rajoituksesta huolimatta tai mikäli tämä sopimus sen erikseen sallii.

7. KESTO. Tämä sopimus on voimassa, kunnes se irtisanotaan tai siitä luovutaan. Sopimus raukeaa myös tämän sopimuksen muissa osissa esitettyjen ehtojen mukaisesti tai mikäli asiakas ei noudata tämän sopimuksen ehtoja.

8. ILMOITUS TIEDONKERUUSTA. HP ja sen kumppanit voivat kerätä, yhdistellä ja käyttää laitetta ja yksittäisiä käyttäjiä koskevia tietoja, jotka asiakas antaa ohjelmistotuotteeseen liittyvien tukipalveluiden yhteydessä. HP ei käytä näitä tietoja asiakkaaseen kohdistuvaan markkinointiin ilman asiakkaan suostumusta. Lisätietoja HP:n tiedonkeruukäytännöistä on osoitteessa www.hp.com/go/privacy.

9. TAKUUN RAJOITUKSET. SIINÄ MÄÄRIN KUIN SOVELLETTAVA LAKI SEN SALLII, HP JA SEN TOIMITTAJAT TOIMITTAVAT OHJELMISTOTUOTTEEN "SELLAISENAAN" MAHDOLLISINE VIKOINEEN JA KIISTÄVÄT KAIKKI MUUT SUORAT, EPÄSUORAT TAI LAKISÄÄTEISET TAKUUT JA VASTUUT MUKAAN LUKIEN ESIMERKIKSI OHJELMISTOTUOTETTA KOSKEVAT TAKUUT SEURAAVISTA: (i) SOPIVUUS TIETTYYN KÄYTTÖTARKOITUKSEEN; (ii) SOVELTUVUUS KAUPANKÄYNNIN KOHTEEKSI; (iii) OMISTUSOIKEUS; (iv) OIKEUKSIEN LOUKKAAMATTOMUUS; (v) OHJELMISTOTUOTTEEN TOIMIVUUS MUIDEN KUIN HP:N TARVIKKEIDEN TAI LISÄVARUSTEIDEN KANSSA; JA (vi) VIRUKSETTOMUUS. Tiettyjen valtioiden ja alueiden lainsäädäntö ei salli epäsuoran takuun poissulkemista tai sen voimassaolon rajoittamista, joten yllä esitetty rajoitus ei ehkä koske asiakasta koko laajuudessaan.

10. VASTUUN RAJOITUS. Huolimatta asiakkaalle mahdollisesti aiheutuvista vahingoista HP:n ja sen toimittajien koko vastuu tämän lisenssisopimuksen nojalla ja korvaus, johon asiakas on oikeutettu, rajoittuvat paikallisen lain niin salliessa asiakkaan ohjelmistotuotteesta erikseen maksamaan todelliseen hintaan tai viiteen Yhdysvaltain dollariin (5,00 USD) sen mukaan, kumpi niistä on suurempi. SIINÄ MÄÄRIN KUIN SOVELLETTAVA LAKI SEN SALLII HP JA SEN ALIHANKKIJAT EIVÄT MISSÄÄN OLOSUHTEISSA VASTAA (A) LIIKEVOITON, LIIKETOIMINNAN, LIIKEVAIHDON, ODOTETTUJEN SÄÄSTÖJEN, LIIKEARVON, TIETOJEN TAI URAKOIDEN MENETYKSESTÄ; (B) MINKÄÄNLAISISTA ERITYISLUONTEISISTA, EPÄSUORISTA, VÄLILLISISTÄ TAI SEURANNAISVAHINGOISTA MAKSETTAVISTA KORVAUKSISTA; (C) LIIKETOIMINNAN KESKEYTYKSESTÄ; (D) HENKILÖVAHINGOISTA TAI (E) YKSITYISYYDEN MENETYKSESTÄ, JOKA JOHTUU OHJELMISTOTUOTTEEN KÄYTÖSTÄ TAI KÄYTTÖKELVOTTOMUUDESTA TAI LIITTYY SIIHEN JOLLAKIN TAVOIN TAIKKA MUUTOIN KUULUU TÄMÄN SOPIMUKSEN EHTOJEN PIIRIIN, SIITÄ HUOLIMATTA, ETTÄ HP TAI SEN ALIHANKKIJA OLISI SAANUT TIEDON KYSEISEN VAHINGON MAHDOLLISUUDESTA JA VAIKKA KORJAUSTOIMENPIDE EI TÄYTTÄISI OLENNAISTA TARKOITUSTAAN. Tiettyjen valtioiden ja alueiden lainsäädäntö ei salli epäsuorista tai seurannaisvahingosta johtuvien tai tuotevastuuseen liittyvien vahingonkorvausten taikka tiettyjen suorien vahingonkorvausten poissulkemista tai rajoittamista, joten edellä esitetty rajoitus tai poissulkeminen ei ehkä koske asiakasta.

11. YHDYSVALTAIN VIRANOMAISASIAKKAAT. Määräysten FAR 12.211 ja 12.212 mukaisesti kaupalliset tietokoneohjelmistot, tietokoneohjelmistojen asiakirjat ja kaupallisten ohjelmien tekniset tiedot lisensoidaan Yhdysvaltain viranomaisille HP:n tavanomaisen kaupallisen lisenssin mukaisesti.

12. VIENTILAKIEN NOUDATTAMINEN. Asiakkaan tulee noudattaa kaikkia Yhdysvaltain sekä muiden maiden lakeja ja määräyksiä ("vientilait") varmistaakseen, että ohjelmistotuotetta ei (1) viedä maasta vientilakien vastaisesti joko suoraan tai välillisesti tai (2) käytetä vientilakien vastaiseen tarkoitukseen, mukaan lukien kaikki määräykset, jotka koskevat ydintekniikkaa.

13. SOPIMUSKELPOISUUS JA VALTUUDET. Asiakas vakuuttaa olevansa täysi-ikäinen asuinmaansa tai -osavaltionsa lain mukaan ja että hänellä on tarvittaessa työnantajansa antamat valtuudet tehdä tämä sopimus.

14. SOVELLETTAVA LAKI. Jos ohjelmistotuote toimitetaan osana HP-tuotetta, tähän lisenssisopimukseen sovelletaan sen maan, osavaltion tai alueen lakeja, josta HP-tuote on ostettu. Jos ohjelmistotuote lisensoidaan asiakkaalle erillisenä tuotteena, tähän lisenssisopimukseen sovelletaan Yhdysvaltain Kalifornian osavaltion lainsäädäntöä.

15. KOKONAISSOPIMUS. Tämä lisenssisopimus (mukaan lukien kaikki siihen tehdyt lisäykset ja korjaukset, jotka toimitetaan HP-tuotteen yhteydessä) muodostaa asiakkaan ja HP:n välisen kokonaissopimuksen, joka koskee ohjelmistotuotetta. Tämä sopimus korvaa kaikki aiemmat tai samaan aikaan annetut suulliset lausunnot, kirjallisen viestinnän sekä kaikki ehdotukset ja esitykset sekä ohjelmistotuotteen että kaikkien muidenkin tähän sopimukseen sisältyvien asioiden osalta. Mikäli HP:n käytäntö tai tukipalveluohjelmien sisältö on ristiriidassa tämän sopimuksen kanssa, noudatetaan tämän sopimuksen ehtoja. Mikäli jokin tämän sopimuksen ehdoista tai määräyksistä katsotaan pätemättömäksi tai täytäntöönpanokelvottomaksi minkä tahansa osapuolen tai olosuhteiden osalta, tällainen päätös ei vaikuta sopimuksen muiden ehtojen ja määräysten pätevyyteen tai täytäntöönpanokelpoisuuteen.

16. KULUTTAJAN OIKEUDET. Joissakin maissa, osavaltioissa tai alueilla kuluttajilla voi olla tiettyjä kuluttajalainsäädäntöön perustuvia lakisääteisiä oikeuksia, oikeuskeinoja, paikallisia toimintoja ja rajoituksia, joihin liittyvää HP:n vastuuta ei lain mukaan voi sulkea pois tai rajoittaa. Tässä lisenssisopimuksessa mahdollisesti esitetyistä päinvastaisista tiedoista huolimatta jos asiakas on hankkinut HP-tuotteen tai ohjelmistotuotteen maansa, osavaltionsa tai alueensa sovellettavan kuluttajalainsäädännön mukaisena kuluttajana, tämän sopimuksen ehtoja (mukaan lukien takuita ja vastuuta koskevia rajoituksia) on tulkittava sovellettavan lain mukaisesti, ja niitä sovelletaan vain siinä laajuudessa kuin sovellettava laki sen sallii. Esimerkki:

AUSTRALIA: Jos asiakas hankkii ohjelmistotuotteen Australian kuluttajalainsäädännön mukaisena kuluttajana Australian Competition and Consumer Act 2010 (Cth) -lain mukaisesti, riippumatta mistään tämän sopimuksen muista kohdista

(1) ohjelmistotuotteelle annetaan ne takuut, joita ei voida Australian kuluttajalainsäädännön nojalla poissulkea, mukaan lukien takuu siitä, että tuotteiden laatu on hyväksyttävä ja palveluiden toimituksessa noudatetaan asianmukaista huolellisuutta ja taitoa. Mikäli HP laiminlyö tällaisia kuluttajatakuita, HP:n tai HP:n lisenssinantajien vastuuta rajoitetaan seuraavasti:

(A) ohjelmistotuotetta koskevien takuu- ja tukipalveluiden tarjoamisen yhteydessä yhteen tai useampiin seuraavista (HP:n päätöksen mukaan): (i) palveluiden toimitus uudelleen; tai (ii) palveluiden uudelleentoimituksen järjestämisestä aiheutuvien kustannusten maksaminen; ja

(B) ohjelmistotuotteen tarjoamisen yhteydessä yhteen tai useampiin seuraavista (HP:n päätöksen mukaan): (i) ohjelmistotuotteen vaihtaminen tai vastaavan ohjelmiston toimittaminen; (ii) ohjelmistotuotteen korjaaminen; (iii) ohjelmistotuotteen vaihtamisesta tai vastaavan ohjelmiston hankkimisesta aiheutuvien kustannusten maksaminen; tai (iv) ohjelmistotuotteen korjauttamisesta aiheutuvien kustannusten maksaminen; ja

(C) muussa tapauksessa vastuuta rajoitetaan siinä määrin kuin sovellettava laki sen sallii;

(2) mikään tässä lisenssisopimuksessa ei sulje pois, rajoita tai muuta mitään oikeutta tai oikeuskeinoa taikka mitään takuita tai muita Australian kuluttajalainsäädännön mukaisia ehtoja, joita ei voi lain mukaan sulkea pois tai rajoittaa; ja

(3) asiakkaan tämän lisenssisopimuksen mukaisiin takuisiin liittyvät edut täydentävät muita oikeuksia ja oikeuskeinoja, jotka asiakkaalla on sovellettavan lain nojalla suhteessa tuotteisiin tai palveluihin, joita takuu koskee.

Jos asiakas uskoo, että hänellä on oikeus johonkin takuuseen tämän lisenssisopimuksen tai yllä kuvattujen oikeuskeinojen nojalla, hän voi ottaa yhteyttä HP:hen:

HP PPS Australia Pty Ltd

353 Burwood Hwy

Forest Hill

VIC 3131

Australia

Jos asiakas haluaa luoda tukipyynnön tai takuuvaatimuksen, hän voi soittaa numeroon 131 047 (Australiassa) tai +61 2 8278 1039 (Australian ulkopuolelta) tai tarkistaa puhelintuen ajantasaiset numerot siirtymällä osoitteeseen www.hp.com.au ja valitsemalla "Customer Service" -vaihtoehdon.

UUSI-SEELANTI: Uusiseelantilaiset kuluttajat, jotka ostavat tuotteita henkilökohtaiseen tai kotitalouskäyttöön eivätkä yrityskäyttöön, ovat oikeutettuja vioittuneen tuotteen korjaukseen, vaihtoon tai hyvitykseen sekä korvaukseen muista kohtuudella ennakoitavista vioittumisesta johtuvista menetyksistä tai vahingoista.

© Copyright 2015, 2021 HP Development Company, L.P.

Näitä tietoja voidaan muuttaa ilman erillistä ilmoitusta. HP-tuotteiden ja -palveluiden ainoat takuut määritetään kyseisten tuotteiden ja palveluiden mukana toimitettavissa takuuehdoissa. Tässä aineistossa olevat tiedot eivät oikeuta lisätakuisiin. HP ei vastaa tässä esiintyvistä mahdollisista teknisistä tai toimituksellisista virheistä tai puutteista.

Kolmas painos: kesäkuu 2021

Ensimmäinen painos: elokuu 2015

Asiakirjan osanumero: 817678-353