# คำแนะนำเพื่อความปลอดภัยและความสะดวกสบาย

# ข้อมูลเรื่องเครื่องหมายการค้าและลิขสิทธิ์

© Copyright 2014 Hewlett-Packard Development Company, L.P.

ข้อมูลที่ระบุในที่นี้อาจมีการเปลี่ยนแปลงโดยไม่จำเป็นต้องแจ้งให้ทราบล่วงหน้า การรับประกันสำหรับผลิตภัณฑ์และบริการของ HP ระบุไว้อย่างชัดเจนในใบรับประกันที่ให้มาพร้อมกับผลิตภัณฑ์และบริการดังกล่าวเท่านั้น ข้อความในที่นี้ไม่ถือเป็นการรับประกันเพิ่มเติมแต่อย่างใด HP จะไม่รับผิดชอบต่อข้อผิดพลาดทางเทคนิคหรือภาษาหรือการละเว้นข้อความในที่นี้

พิมพ์ครั้งที่สอง: พฤศจิกายน 2014

พิมพ์ครั้งที่หนึ่ง: กรกฎาคม 2013

หมายเลขเอกสาร: 715023-282

บทนำ

คู่มือชุดนี้ระบุวิธีการปรับตั้งเวิร์คสเตชั่นอย่างเหมาะสม รวมทั้งการปรับท่าทางและพฤติกรรมในการทำงานเพื่อสุขภาพที่ดีระหว่างใช้งานคอมพิวเตอร์ในการทำงาน ที่บ้านหรือระหว่างเดินทาง นอกจากนี้คู่มือชุดนี้ยังระบุข้อมูลความปลอดภัยเกี่ยวกับระบบไฟฟ้าและกลไกสำหรับผลิตภัณฑ์ HP ทั้งหมด

สืบค้นได้ที่ http://www.hp.com/ergo

คำเตือน! หลีกเลี่ยงความร้อนสะสมที่มากเกินไปจากโน้ตบุ๊ก

เพื่อลดโอกาสที่จะได้รับบาดเจ็บจากความร้อนหรือโน้ตบุ๊กเกิดความร้อนสูงอย่าวางคอมพิวเตอร์บนตักโดยตรงหรือกีดขวางช่องระบายอากาศของคอมพิวเตอร์ ใช้คอมพิวเตอร์บนพื้นผิวที่แข็งและราบเรียบเท่านั้น อย่าให้พื้นผิวที่แข็ง เช่น เครื่องพิมพ์ที่วางไว้ข้างๆ หรือพื้นผิวที่นุ่ม เช่น หมอน หรือพรม หรือเสื้อผ้า ปิดกั้นทางระบายอากาศ นอกจากนี้ อย่าให้อะแดปเตอร์ AC สัมผัสกับผิวหนังหรือวัตถุที่มีผิวนุ่ม เช่น หมอน พรม หรือเสื้อผ้า ในระหว่างการใช้งานเครื่อง คอมพิวเตอร์และอะแดปเตอร์ AC เป็นไปตามขีดจำกัดอุณหภูมิของพื้นผิวที่ผู้ใช้เข้าถึงได้ ตามที่กำหนดไว้โดยมาตรฐานสากลเพื่อความปลอดภัยของอุปกรณ์เทคโนโลยีสารสนเทศ (International Standard for Safety of Information Technology Equipment) (IEC 60950)

คำเตือน! ระวังอาจทำให้เกิดอาการเจ็บปวดหรือรู้สึกไม่สบายได้

อ่านและปฏิบัติตามคำแนะนำใน คู่มือเพื่อวามปลอดภัยและความสะดวกสบาย ชุดนี้เพื่อลดปัญหาความเจ็บปวดหรือความไม่สบาย และเพื่อให้การทำงานของคุณผ่อนคลายมากขึ้น

# ใช้ความสบายในการทำงานเป็นแนวทางหลักในการปรับพฤติกรรม

## สังเกตจุดที่ทำให้เกิดความไม่สบายและปรับเพื่อให้เกิดความรู้สึกสบาย

ทุกครั้งที่ใช้คอมพิวเตอร์ การกระทำบางอย่างของคุณอาจส่งผลต่อความสบาย สุขภาพ ความปลอดภัยและประสิทธิภาพในการทำงานของตัวคุณเอง ซึ่งมีผลทั้งในกรณีการใช้แป้นพิมพ์เดสก์ทอปและจอภาพในสำนักงาน โน้ตบุ๊กในหอพักมหาวิทยาลัย แท็บเล็ตในครัวหรือแม้แต่อุปกรณ์พกพาที่สนามบิน ไม่ว่าในกรณีใด คุณควรปรับตำแหน่งร่างกายให้เหมาะกับเทคโนโลยีที่ใช้

ไม่ว่าจะเป็นการทำงาน การเรียนหรือทำกิจกรรมผ่อนคลาย การค้างอยู่ในท่าใดเป้นเวลานานอาจทำให้เกิดความรู้สึกไม่สบายและเหนื่อยล้าต่อกล้ามเนื้อและข้อต่อ แทนการใช้คอมพิวเตอร์ในท่านั่งท่าเดียวเป็นเวลานาน ๆ ให้ขยับตัวหรือยืนในท่าอื่น ๆ เป็นระยะ ๆ และหาจุดที่สบายที่สุดสำหรับแต่ละท่า หลายคนไม่คิดว่าท่ายืนสามารถนำมาใช้ร่วมกันได้เนื่องจากไม่คุ้นเคย ทั้งนี้หากมีการฝึกฝนเป็นประจำก็จะพบว่าเมื่อปรับเปลี่ยนจากท่านั่งเป็นท่ายืนระหว่างวันจะทำให้รู้สึกสบายมากขึ้นอย่างไร

หลังตรงถูกต้อง | หลังเอนถูกต้อง | ยืนถูกต้อง

ไม่มีท่าทางใดที่ "ถูกต้อง" เป็นสูตรสำเร็จสำหรับทุกคนหรืองานทุกรูปแบบ ไม่มีท่าใดที่ทำให้ร่างกายทุกส่วนสบายได้ทั้งหมด ปรับเปลี่ยนทัศนคติจาก "ทำให้ถูกแล้วก็ไม่ต้องใส่ใจอะไร" เป็น "การสังเกตความรู้สึกไม่สบายและปรับท่าทางเพื่อให้เกิดความสบายมากที่สุด" เข้าใจความเชื่อมโยงระหว่างร่างกายของคุณกับเทคโนโลยีที่ใช้ และพิจารณาว่าควรเคลื่อนย้ายหรือปรับเปลี่ยนอะไรเมื่อใด บางครั้งอาจต้องปรับท่าทาง บางครั้งอาจต้องปรับในส่วนของเทคโนโลยีที่ใช้ บางครั้งอาจต้องทำทั้งสองอย่าง

สังเกตร่างกายของตนเองเป็นประจำเมื่อไม่มีการเคลื่อนไหว สังเกตท่าทางที่ฝืน ความตึง การเกร็ง หรือการหายใจที่ตื้นเกินไป ใส่ใจเป็นพิเศษขณะทำงานที่ยาก หนักหรือเร่งรีบมากเป็นพิเศษ ใช้ความระมัดระวังในการปรับท่าทางของตนเองช่วงบ่าย เนื่องจากเป็นเวลาที่มักเหนื่อยล้า อย่าเอนในท่าคล้ายหลังเต่าโดยการงุ้มคอ แบบผิดธรรมชาติ ศีรษะไม่ได้แนวกับสันหลัง และไม่มีเก้าอี้รองรับหลัง ปรับเป็นท่านั่งและท่ายืนแบบต่าง ๆ และหายใจให้ลึกเพื่อให้ดีต่อสันหลัง ข้อต่อ กล้ามเนื้อ ปอดและระบบไหลเวียนของเลือด หากพื้นที่ทำงานไม่มีจุดปรับอิริยบทระหว่างนั่งและยืน ลองใช้โอกาสยืนระหว่างที่คุยโทรศัพท์หรือเดินไปประชุมแทนการนั่งอยู่ในห้องประชุมเฉย ๆ หลักเกณฑ์เบื้องต้น: สามารถขยับตัวเพื่อให้เกิดความสบายและทำงานได้เต็มที่ คุณอาจเผลอไปอยู่ในท่าที่ไม่สบายและไม่เอื้อต่อการทำงานได้โดยไม่รู้ตัว

ระหว่างวัน คุณคือคนที่ตัดสินรูปแบบการทำงานของตนเอง

รู้ตัวอยู่เสมอ สังเกตท่าฝืนและความไม่สบายต่าง ๆ ที่เกิดขึ้น อย่าเผลออยู่ในท่าฝืน ไม่สบายหรือไม่เอื้อต่อการทำงาน เช่น ท่าหลังเต่า

## ปรับนิสัยเพื่อให้ดีต่อสุขภาพ

สร้างนิสัยที่ดีในการทำงานและระหว่างอยู่ที่บ้าน และมองหาวิธีการเพื่อลดความเครียดเพื่อสุขภาพของตัวคุณเอง หายใจลึก ๆ เป็นประจำ พักสั้น ๆ ทุก 20 นาที - ยืนขึ้น เดินไปรอบ ๆ ยืดเส้นยืดสาย และมองไปให้ไกล ๆ หา "เพื่อนสร้างสุขนิสัย" เพื่อสังเกตท่าทางของผู้ร่วมงานคนอื่น และคอยแจ้งเตือนกันเพื่อให้ปรับท่าทางและเคลื่อนไหวอย่างเหมาะสม

ความสบายและความปลอดภัยในการทำงานอาจส่งผลต่อสุขภาพของคุณโดยรวมได้อย่างไม่น่าเชื่อ ผลการศึกษาพบว่าภาวะด้านสุขภาพหลายอย่างอาจเพิ่มความเสี่ยงต่อความรู้สึกไม่สบาย ปัญหาต่อกล้ามเนื้อและข้อต่อ รวมทั้งการบาดเจ็บต่าง ๆ (โปรดดู สังเกตนิสัยและพฤติกรรมที่จะส่งผลต่อสุขภาพของตนเอง) หลีกเลี่ยงเงื่อนไขที่ส่งผลเสียต่อสุขภาพ และออกกำลังกายเป็นประจำเพื่อดูแลร่างกายให้ดีอยู่เสมอ และเพื่อให้สุขภาพโดยรวมดีขึ้นและได้รับผลกระทบจากการนั่งทำงานต่อเนื่องเป็นเวลานานลดลง พิจารณาเงื่อนไขด้านสุขภาพและปัจจัยแวดล้อมต่าง ๆ ของตนเอง พิจารณาข้อจำกัดส่วนตัวของตนเองให้ดี

## ท่าทางในการใช้คอมพิวเตอร์ที่สบายสำหรับเด็ก

คำแนะนำในคู่มือชุดนี้ใช้ได้กับผู้ใช้คอมพิวเตอร์ทุกช่วงอายุ ผู้ใหญ่มักต้อง "แก้นิสัย" การใช้คอมพิวเตอร์ที่ไม่เหมาะสม แต่เด็ก ๆ โดยเฉพาะเด็กเล็กมักไม่มีนิสัยเคยตัวให้ต้องปรับหากพ่อแม่หรือครูสามารถให้คำแนะนำเกี่ยวกับนิสัยในการใช้คอมพิวเตอร์อย่างเหมาะสมได้ตั้งแต่เนิ่น ๆ พ่อแม่และครูผู้สอนจะต้องคอยสังเกตและแนะนำเด็ก ๆ ที่ตนเองดูแล ฝึกฝนเด็กเพื่อให้เกิดเป็นนิสัยในระยะยาวในการสังเกตร่างกาย ท่าทางฝืนต่าง ๆ และการปรับท่าทางเพื่อให้เกิดความสบายมากที่สุด (โปรดดู สังเกตเด็ก ๆ ขณะใช้คอมพิวเตอร์ให้ดี)

# การปรับเก้าอี้

## สังเกตจากท่าที่รู้สึกสบายเท้า ขา หลังและบ่า

เพื่อเรียนรู้เกี่ยวกับการปรับท่าทางจากท่าหลังตรงเป็นท่าเอน คุณจะต้องทำความคุ้นเคยในการปรับแต่งเก้าอี้ หากไม่มีเอกสารคู่มือผู้ใช้สำหรับเก้าอี้ที่ใช้ ให้สืบค้นจากเว็บไซต์ของผู้ผลิต หลายคนไม่เคยเรียนรู้วิธีการปรับเก้าอี้ที่ตนเองใช้ การยอมเสียเวลาในเรื่องนี้จะมีผลต่อความสบายและการทำงานของคุณที่มีประสิทธิภาพมากยิ่งขึ้น

1. 1.

   นั่งเอนไปทางด้านหลังกับเก้าอี้ และปรับความสูงของเก้าอี้ เพื่อให้เท้าพักอยู่อย่างมั่นคงบนพื้น และไม่มีแรงดันด้านหลังของต้นขา ปรับความลึกของเก้าอี้เพื่อให้มีระยะระหว่างด้านหลังของเข่ากับขอบเก้าอี้อย่างน้อยสองนิ้วมือ หากไม่มีที่ปรับความลึกของเก้าอี้ และคุณรู้สึกว่ามีแรงกดที่หลังขา อาจต้องหาเก้าอี้ที่เหมาะกับโครงสร้างร่างกายของคุณมากขวา

   ถูกต้อง ปรับความสูงของเก้าอี้เพื่อให้เท้าวางราบได้มั่นคง และความลึกของเก้าอี้มีระยะว่างที่ช่วงเข่า

2. 2.

   ปรับแรงสปริงในการเอนให้ได้จุดที่คุณเอนในท่าสบายได้ง่ายที่สุด ที่พักเท้าแบบทำมุม อาจช่วยให้รักษาท่านั่งแบบนี้ไว้ได้

   ถูกต้อง ปรับแรงสปริงในการเอน หรือใช้ที่พักเท้าแบบทำมุมช่วยเพื่อให้ค้างอยู่ในตำแหน่งนี้ได้

3. 3.

   ตรวจสอบว่าเก้าอี้มีส่วนรองรับหลังเสริมที่สามารถปรับเพื่อให้สบายเพิ่มเติมได้หรือไม่ หากมี ให้ปรับส่วนรองรับหลังของเก้าอี้ให้สอดคล้องกับแนวของกระดูกสันหลังของคุณ

4. 4.

   การหาที่รองรับปลายแขน จะทำให้บ่าของคุณรู้สึกสบายมากขึ้น แต่ที่รองรับปลายแขนจะต้องไม่ทำให้คุณยกไหล่ขึ้น ใช้แรงกดที่ข้อศอกหรือ "กวาด" แขนออกไปด้านข้าง

   ถูกต้อง ที่รองรับปลายแขนอาจช่วยให้บ่ารู้สึกผ่อนคลายยิ่งขึ้น

หลังจากทราบวิธีการปรับเก้าอี้แล้ว ให้สลับท่าจากหลังตรงเป็นหลังเอน และคอยสังเกตความรู้สึกสบายที่เกิดขึ้น คุณเป็นผู้กำหนดท่าทางและการปรับเก้าอี้ที่สะดวกสบายและทำให้การทำงานมีประสิทธิภาพมากที่สุด

การกำหนดท่าทางของคุณที่รู้สึกสบายจะแตกต่างกันไปตามลักษณะงาน เช่น ท่าเอนหลังอาจสบายกว่าสำหรับเช็คอีเมล และท่าหลังตรงอาจสบายกว่าสำหรับงานที่ต้องอ่านเอกสารหรือหนังสือเป็นระยะ ๆ หากมีคนอื่นใช้เก้าอี้ของคุณ อย่าลืมปรับเก้าอี้คืนในท่าที่สบายและทำงานได้สะดวกที่สุดสำหรับตัวเอง ขาจะต้องเคลื่อนได้อิสระด้านล่างของโต๊ะทำงาน

## ขยับไปมาบ่อย ๆ

เพื่อให้รู้สึกสบายและทำงานได้อย่างเต็มที่ ให้สลับระหว่างท่ายืนและท่านั่งเป็นประจำ. หลีกเลี่ยงการค้างอยู่ในท่าใดเป็นเวลานาน เนื่องจากอาจทำให้เกิดความเครียดและเหนื่อยล้าของกล้ามเนื้อและข้อต่อ สังเกตร่างกายเป็นประจำ และพิจารณาว่าควรปรับท่าทางเมื่อใด บางครั้งอาจต้องปรับท่าทาง บางครั้งอาจต้องปรับอุปกรณ์ที่ใช้ บางครั้งอาจต้องทำทั้งสองอย่าง

# การปรับโต๊ะทำงาน

## สังเกตจากท่าที่รู้สึกสบายบ่า แขนและมือ

ขณะปรับท่าทาง อาจต้องปรับโต๊ะทำงานเพื่อให้รู้สึกสบายบ่า แขนและมือ บ่าของคุณ ควรผ่อนคลาย โดยศอกห้อยอิสระที่ด้านข้างของลำตัว ปลายแขน ข้อมือและมือ ควรเป็นแนวเส้นตรง ในท่าสบาย การปรับโต๊ะทำงาน แป้นพิมพ์ และอุปกรณ์ชี้ตำแหน่งต่าง ๆ ล้วนมีผลต่อความสะบายและประสิทธิภาพในการทำงาน

ถูกต้อง ปรับโต๊ะทำงาน เพื่อให้บ่าผ่อนคลายและข้อมือ รวมทั้งมือเป็นแนวทางตรงในท่าที่สบาย |

ไม่ถูกต้อง อย่าวางฝ่ามือบนโต๊ะทำงาน หรืองอข้อมือลงมากเกินไป | ไม่ถูกต้อง อย่างอข้อมือเข้าด้านในมากเกินไป

ทำตามคำแนะนำในการจัดโต๊ะทำงานดังต่อไปนี้

- วางแป้นพิมพ์ด้านหน้าของตัวเองพอดี อย่าบิดคอหรือหมุนตัว

- ปรับความสูงของโต๊ะทำงานเพื่อให้สบายบ่า แขน ข้อมือและมือ บ่าจะต้องผ่อนคลายและศอกจะต้องห้อยอิสระที่ด้านข้างของลำตัว แถวเริ่มต้นของแป้นพิมพ์ (แถวที่มีตัว "L") จะต้องอยู่ที่ระดับความสูงของข้อศอกหรือใกล้เคียง ความสูงของโต๊ะทำงานจะต้องไม่ทำให้คุณเกร็งไหล่

- โต๊ะทำงานและแป้นพิมพ์ รวมทั้งอุปกรณ์ชี้ตำแหน่งอาจมีที่ปรับเอนเพื่อให้ปลายแขนและมือได้แนวที่เหมาะสม และข้อมือเป็นเส้นตรง อย่างอข้อมือ ขณะพิมพ์หรือใช้อุปกรณ์ชี้ตำแหน่ง

  คำแนะนำ:หากพบว่าพิมพ์โดยข้อมืออยู่ในแนวตรงและผ่อนคลายได้ลำบาก อาจต้องเลือกใช้แป้นพิมพ์หรืออุปกรณ์ชี้ตำแหน่งที่ออกแบบเป็นพิเศษ

- หากใช้แป้นพิมพ์ขนาดปกติ และอุปกรณ์ชี้ตำแหน่งอยู่ทางด้านขวา ให้คอยสังเกตความสบายบริเวณแขนและบ่าให้ดี หากพบว่าต้องเอื้อมไปที่อุปกรณ์ชี้ตำแหน่ง โดยศอกแยกออกจากข้างลำตัว ลองพิจารณาใช้แป้นพิมพ์ที่ไม่มีแป้นตัวเลข

- ปรับตำแหน่งอุปกรณ์ชี้ตำแหน่งให้อยู่ติดด้านขวา ซ้ายหรือด้านหน้าของขอบด้านหน้าของแป้นพิมพ์พอดี หากใช้ที่รองแป้นพิมพ์ แป้นพิมพ์จะต้องกว้างพอสำหรับรองรับอุปกรณ์ชี้ตำแหน่ง

- ฝึกฝนการปรับความสูงของแป้นพิมพ์และส่วนรองรับอุปกรณ์ชี้ตำแหน่งทุกครั้งที่มีการเคลื่อนที่ ขณะยืน อาจต้องปรับความสูงของโต๊ะงานตามความสูงของส้นรองเท้าหรือความหนาของพื้นรองเท้า โดยเฉพาะอย่างยิ่งสุภาพสตรีที่สวมรองเท้าหลายแบบ

สังเกตร่างกายตลอดทั้งวันว่ามีท่าฝืนหรือความไม่สบายหรือไม่ แล้วปรับท่าทางหรือพื้นที่ทำงานเพื่อให้สบายและทำงานได้เต็มที่มากที่สุด

## ขณะพิมพ์ ชี้ตำแหน่งหรือกดสัมผัส ให้คอยสังเกตมือและนิ้วว่ามีการฝืนหรือไม่

ขณะพิมพ์ ชี้ตำแหน่งและกดสัมผัสสังเกตมือและนิ้วมือของตัวเองให้ดี เป็นประจำว่ามีท่าฝืน ตึงหรือไม่สบายหรือไม่ขณะพิมพ์งานหรือใช้อุปกรณ์ชี้ตำแหน่งหรือระบบสัมผัส

ขณะพิมพ์งาน ให้สังเกตให้ดีว่าต้องกดเบาหรือกดหนัง ใช้แรงให้น้อยที่สุดเพื่อกดปุ่ม หลีกเลี่ยงการเกร็งนิ้วโป้งและนิ้วมือโดยไม่จำเป็น คุณอาจต้องประหลาดใจเมื่อพบว่านิ้วมือมีอาการเกร็งแม้ว่าจะไม่ได้ใช้พิมพ์ ชี้ตำแหน่งหรือกดสัมผัส

จับหลวม ๆ ที่อุปกรณ์ชี้ตำแหน่ง ใช้แขนทั้งหมดและบ่าเพื่อเคลื่อนอุปกรณ์ชี้ตำแหน่ง อย่าใช้แต่ข้อมือ ข้อมือจะต้องเป็นแนวตรง มือผ่อนคลาย จากนั้นคลิกปุ่มโดยกดเบา ๆ เพื่อให้มือที่ใช้ชี้ตำแหน่งได้พัก สามารถใช้มืออีกข้างเพื่อควบคุมอุปกรณ์ชี้ตำแหน่งเป็นช่วง ๆ ใช้ซอฟต์แวร์เพื่อตั้งค่าสลับฝั่งของปุ่มใช้งาน ใช้แผงควบคุมของซอฟต์แวร์เพื่อปรับคุณสมบัติของอุปกรณ์ชี้ตำแหน่ง เช่น เพื่อลดหรือแก้ไขปัญหาการยกเมาส์ ให้ลองเพิ่มค่าอัตราการเคลื่อนของเมาส์ หากไม่ได้ใช้อุปกรณ์ชี้ตำแหน่ง อย่าจับที่ตัวอุปกรณ์ ปล่อยแยกไว้

ที่รองมือจะช่วยให้คุณผ่อนคลายและสบายยิ่งขึ้น สามารถใช้ที่พักมือเพื่อรองรับน้ำหนักระหว่างหยุดชั่วคราว ข้อมือจะต้องเคลื่อนได้อิสระระหว่างพิมพ์หรือใช้อุปกรณ์ชี้ตำแหน่ง

# การปรับจอภาพ

## สังเกตศีรษะ คอหรือลำตัวว่าอยู่ในท่าทางที่สบาย

ไม่มีตำแหน่งจัดวางจอภาพใด ที่ช่วยให้ทุกส่วนของร่างกายผ่อนคลายตลอดเวลา ระหว่างวัน ให้คอยสังเกตความล้าของสายตา บ่าและหลังเพื่อประเมินว่าควรเปลี่ยนอิริยาบถเมื่อใด การจัดวาง การซูมและสภาพแสงล้วนมีส่วนสำคัญต่อความสบายและประสิทธิภาพในการทำงาน เช่น หากตาแห้ง ให้กดจอภาพลงครู่หนึ่งและกะพริบตาเป็นระยะ ๆ หากเริ่มล้าสายตา ให้ลองเพิ่มอัตราซูมเพื่อขยายขนาดออบเจคต์บนหน้าจอ คุณอาจต้องดึงจอภาพเข้ามาใกล้ขึ้น และย้ายต้นทางแสงที่จ้า และพักตาเป็นระยะ หากกำลังมองลงและรู้สึกไม่สบายคอ ลองพิจารณาปรับจอภาพให้สูงขึ้น ศีรษะจะต้องตั้งตรงบนบ่าอย่างสบาย และหลังมีเก้าอี้รองรับทั้งหมด

ถูกต้อง ศีรษะจะต้องได้สมดุลกับบ่า และหลังมีเก้าอี้รองรับครบส่วน |

ทำตามคำแนะนำต่อไปนี้เพื่อปรับจอภาพ:

- ปรับตำแหน่งจอภาพในจุดที่มีแสงจ้าหรือแสงสะท้อนเพื่อแก้ไขปัญหาเหล่านี้ หลีกเลี่ยงแหล่งแสงจ้าในจุดที่มอง

- วางจอภาพด้านหน้าของตัวเองพอดี อย่าบิดคอหรือหมุนตัว

- เพื่อป้องกันการงุ้มคอ ไปด้านหน้าเพื่ออ่านข้อความเล็ก ๆ ลองปรับอัตราซูมเป็น 125 เปอร์เซ็นต์หรือสูงกว่านี้ ในกรณีที่ใช้คอมพิวเตอร์ อักขระความสูงสามถึงสี่มิลลิเมตรจะเหมาะที่สุดในการอ่าน

  ไม่ถูกต้อง อย่างุ้มคอไปด้านหน้า

  คำแนะนำ:สำหรับคอมพิวเตอร์บางเครื่อง การปรับค่าซูมสามารถปรับขึ้นลงได้โดยกดปุ่ม ctrl จากนั้นเลื่อนล้อหมุนเมาส์ หรือใช้รูปแบบสั่งการเพื่อซูมของทัชแพด

  ถูกต้อง ปรับระยะมองเพื่อให้อ่านตัวอักษรได้อย่างชัดเจนสบายตา

- หาระยะการมองที่สบายที่สุดโดยยืดแขนไปทางจอภาพโดยกำมือและจัดวางจอภาพใกล้กับตำแหน่งของข้อนิ้ว ศีรษะจะต้องสมดุลกับบ่า จากนั้นขยับจอภาพไปมาเพื่อให้ได้ระยะการมองที่ดีที่สุด คุณควรมองเห็นตัวอักษรที่จอภาพได้อย่างชัดเจน

  สิ่งสำคัญ:ผลการวิจัยพบว่าผู้ใช้คอมพิวเตอร์ รวมทั้งเด็กมักเห็นภาพที่จอภาพไม่ชัดเจนเนื่องจากไม่ได้มีการปรับวิสัยทัศน์อย่างเหมาะสม เด็ก ๆ ที่มองเห็นจอภาพไม่ชัดมักมีปัญหาด้านการอ่านตามมา ผู้ใช้คอมพิวเตอร์ทุกรายควรตรวจสายตาเป็นประจำโดยผู้เชี่ยวชาญ หลายคนอาจต้องพิจารณาสวมแว่นตา บางคนอาจต้องตัดแว่นสายตา หรือใช้แว่นแบบพิเศษสำหรับใช้กับคอมพิวเตอร์โดยเฉพาะ

- ปรับความสูงของจอภาพขึ้นและลง จนศีรษะได้สมดุลกับบ่า ศีรษะไม่ควรยื่นไปด้านหน้า และคอไม่ควรงุ้มไปด้านหน้าหรือไปทางด้านหลังซึ่งจะทำให้เกิดความรู้สึกไม่สบาย สายตาควรกดลงเล็กน้อยขณะรับชมที่กลางจอภาพ แม้ว่าหลายคนอาจรู้สึกว่าการปรับจอภาพให้บรรทัดบนสุดของข้อความอยู่ต่ำกว่าความสูงของระดับสายตาเป็นระดับที่สบายที่สุด แต่การยกจอภาพขึ้นเล็กน้อยเหนือระดับนี้อาจจะเป็นผลดีต่อคอของคุณมากกว่า ในทางกลับกัน หากเริ่มรู้สึกว่าตาแห้ง แนะนำให้ลดจอภาพลงให้ต่ำกว่าระดับสายตา เนื่องจากเปลือกตาจะสามารถปิดคลุมดวงตาได้ดีกว่าหากลดระดับลง เพื่อป้องกันการเอนคอไปด้านหลัง ผู้สวมแว่นหลายโฟกัสหลายคนมักเลือกจัดวางจอภาพไว้ต่ำมากเพื่อให้สามารถดูจอภาพได้ผ่านเลนส์ช่วงล่าง หลายคนอาจเลือกใช้แว่นตาสำรองสำหรับใช้งานกับคอมพิวเตอร์โดยเฉพาะ

  ถูกต้อง คนสวมแว่นตาบางคนพบว่า การปรับจอภาพให้ต่ำจะช่วยรักษาสมดุึลของศีรษะเหนือบ่าของพวกเขา | ไม่ถูกต้อง จอภาพอยู่สูงเกินไปจนทำให้ต้องโน้มคอไปด้านหลัง

  คำแนะนำ:หากไม่สามารถปรับจอภาพให้สูงได้มากพอ ให้ลองใช้แขนปรับหรือฐานยกจอภาพ หากไม่สามารถปรับจอภาพให้ต่ำได้มากพอ ให้ลองใช้จอภาพแบบมีแขนรับ

  สิ่งสำคัญ:อย่าลืมกะพริบตา โดยเฉพาะอย่างยิ่งหากรู้สึกไม่สบายตา โดยเฉลี่ยควรกะพริบตา 22 ครั้งต่อนาที หากไม่ระวังให้ดีขณะรับชมผ่านจอภาพ บางคนอาจกะพริบตาเพียงเจ็ดครั้งต่อนาทีเท่านั้น

- ปรับเอนจอภาพเพื่อให้เป็นแนวดิ่งกับใบหน้า ตรวจสอบมุมที่เหมาะสมของจอภาพโดยถือกระจกเล็ก ๆ ไว้ที่กลางจุดรับชมภาพ ควรมองเห็นตาของตนเองในกระจก

ทวนซ้ำขั้นตอนก่อนหน้าในท่านั่งและท่ายืนของคุณทุกท่าและทุกครั้งที่มีการเคลื่อนที่

คำแนะนำ:หากใช้ที่วางเอกสาร ให้จัดวางในระดับความสูงเดียวกับจอภาพ และจัดวางวัตถุที่ต้องมองมากที่สุด (ที่วางเอกสารหรือจอภาพ) ไว้ด้านหน้าของตนเอง สังเกตจากท่าที่รู้สึกสบายศีรษะ คอและลำตัว

## การปรับจอภาพแบบคู่

มีทางเลือกหลายทางในการจัดวางจอภาพแบบคู่. คุณสามารถจัดวางจอภาพไว้ด้านหน้าโดยตรง โดยให้อีกจอวางไว้ด้านข้าง หากต้องหมุนศีรษะและคอเพื่อดูแอพพลิเคชั่นบนหน้าจอที่วางไว้ด้านข้างเป็นเวลานาน ให้เคลื่อนย้ายหน้าต่างแอพพลิเคชั่นไปที่จอภาพด้านหน้าของตนเอง เฉพาะแอพพลิเคชั่นที่ต้องมองเป็นช่วงสั้น ๆ เท่านั้นที่ควรจัดแสดงผ่านจอภาพด้านข้าง

หากใช้จอภาพแบบคู่ในระดับพอ ๆ กัน อาจต้องจัดวางในลักษณะสมมาตร เยื้องซ้ายและขวาเล็กน้อย ทั้งนี้ระหว่างทำงานศีรษะมักต้องหันไปทางด้านใดด้านหนึ่งเสมอสำหรับการจัดวางเช่นนี้ หากรู้สึกล้าที่คอ บ่าหรือหลัง อาจต้องปรับตำแหน่งจอภาพให้อยู่ตรงหน้าพอดี

ถูกต้อง เมื่อใช้สองจอภาพ คุณอาจพบว่าการวางจอภาพหนึ่งไว้ด้านหน้าคุณโดยตรง และอีกจอภาพหนึ่งไว้ด้านข้างจะให้ความรู้สึกสบายต่อคอและลำตัวมากที่สุด | ไม่ถูกต้อง อย่าหมุนศีรษะไปด้านใดด้านหนึ่งเป็นเวลานาน

# การใช้เทคโนโลยีระบบสัมผัส

## การใช้จอภาพระบบสัมผัสและผลิตภัณฑ์ All-in-One

เทคโนโลยีระบบสัมผัสเป็นประโยชน์ในกรณีที่ต้องการจัดการกับออบเจคต์บนหน้าจอโดยตรง ขณะใช้จอภาพระบบควรสังเกตความล้าที่คอ บ่าและแขนให้ดี ไม่มีรูปแบบการจัดวางจอภาพแบบใดที่ช่วยให้ส่วนต่าง ๆ ของร่างกายสบายอยู่ตลอดเวลาขณะใช้ระบบสัมผัส

ปฏิบัติตามคำแนะนำในการใช้จอสัมผัสต่อไปนี้

- เพื่อให้แขนไม่ล้า ให้จัดวางจอสัมผัสใกล้กว่าระยะจัดวางจอภาพกติ จะต้องใกล้กว่าระยะของแขน

- เพื่อให้ไม่ล้าที่บ่าและแขน จัดวางจอภาพในระยะต่ำ

- ใช้ที่รับมุมเพื่อให้สอดรับกับปลายแขน ข้อมือและมือเป็นเส้นตรงในตำแหน่งที่ผ่อนคลาย หากรู้สึกล้าคอ ให้ยกหน้าจอให้สูงขึ้น ทุกครั้งที่ปรับความสูงของจอ ให้ปรับองศาเพื่อให้ข้อมืออยู่ในตำแหน่งผ่อนคลายเสมอ

- เมื่อใช้ระบบสัมผัสอย่างครอบคลุม คุณอาจต้องปรับความสูงของจอแสดงผลของคุณตลอดทั้งวันเพื่อให้คอ บ่าและแขนรู้สึกผ่อนคลาย

ถูกต้อง ปรับจอสัมผัสให้เข้ามาใกล้กว่าระยะแขน และเอียงจอเพื่อให้ข้อมือของคุณผ่อนคลาย | ไม่ถูกต้อง การยืดแขนออกไปกดจะทำให้บ่าและแขนล้าได้อย่างรวดเร็ว

สำหรับงานบางประเภท คุณอาจต้องใช้ระบบสัมผัสมากเป็นพิเศษ ในบางกรณีอาจมีการใช้เฉพาะแป้นพิมพ์หรืออุปกรณ์ชี้ตำแหน่ง และบางครั้งอาจต้องใช้รูปแบบการป้อนข้อมูลผสมผสานกัน หากเป็นการทำงานแบบผสมผสาน (เช่น แป้นพิมพ์ เมาส์และระบบสัมผัส) อุปกรณ์ควรอยู่ในระยะเท่า ๆ กันเพื่อให้สบายมากที่สุด โดยจอภาพอยู่ด้านหลังหรือเหนือแป้นพิมพ์และเมาส์ วิธีนี้เป็นประโยชน์อย่างยิ่งเพื่อให้ร่างกายอยู่ในตำแหน่งนั่งเอนที่สบายที่สุด หากใช้ระบบสัมผัสมากเป็นพิเศษ อาจต้องจัดวางจอภาพไว้ด้านหน้าอุปกรณ์ป้อนข้อมูลอื่น ๆ

หากพบว่าต้องใช้คอมพิวเตอร์เป็นเวลานานโดยไม่ใช้จอสัมผัส แนะนำให้ปรับจอภาพตามขั้นตอนใน การปรับจอภาพ สังเกตความล้าและปรับเปลี่ยนเพื่อให้เกิดความสบาย พิจารณาความสัมพันธ์ระหว่างร่างกายและอุปกรณ์ใช้งานให้ดี บางครั้งอาจต้องปรับท่าทาง บางครั้งอาจต้องปรับจอภาพ บางครั้งอาจต้องทำทั้งสองอย่าง

หากใช้จอภาพสองจอ จอหนึ่งเป็นจอสัมผัส ให้จัดวางในระยะที่แตกต่างกัน และความสูงจะต้องอยู่ในระยะที่สบายที่สุด

ไม่ถูกต้อง อย่าก้มเข้าหาจอสัมผัสโดยหลังไม่มีเก้าอี้รองรับ |

## การใช้แท็บเล็ตระบบสัมผัส

สิ่งสำคัญคือการสังเกตความล้าที่ศีรษะและคอขณะใช้แท็บเล็ตระบบสัมผัส. หากใช้เทคโนโลยีนี้เป็นประจำ และพบว่าเกิดอาการล้าที่คอ บ่าและหลัง ให้มองลงไปที่หน้าจอครู่หนึ่ง การจัดวางแท็บเล็ตไว้บนโต๊ะโดยตั้งเอนเคสของแท็บเล็ต หรือใช้ที่วางแท็บเล็ตที่ยึดกับแขนของจอภาพอาจช่วยให้คุณสามารถรักษาสมดุลของศีรษะได้อย่างผ่อนคลาย รวมทั้งกับคอและไหล่

ในสำนักงาน คุณอาจต้องใช้ทั้งแท็บเล็ตและจอภาพปกติพร้อม ๆ กัน ในกรณีนี้ อาจต้องพิจารณาใช้อุปกรณ์เสริมเพื่อปรับความสูงสำหรับแท็บเล็ต สังเกตความล้าและปรับเปลี่ยนเพื่อให้ผ่อนคลายระหว่างใช้จอภาพระบบสัมผัสและแบบปกติ เพื่อให้แขนผ่อนคลาย อาจต้องปรับจอสัมผัสเข้ามาใกล้กว่าจอภาพแบบปกติ

ถูกต้อง เพื่อให้คอผ่อนคลาย อาจต้องใช้อุปกรณ์เสริมเพื่อปรับความสำหรับสำหรับแท็บเล็ต |

# การใช้โน้ตบุ๊ก

## สังเกตร่างกาย โดยเฉพาะอย่างยิ่งขณะใช้โน้ตบุ๊ก

คอมพิวเตอร์โน้ตบุ๊กเป็นอุปกรณ์พกพาที่สะดวกในการเคลื่อนย้าย ขณะอยู่บ้านคุณอาจเคลื่อนย้ายเครื่องจากห้องทำงานไปที่โต๊ะในครัว หรือยืนทำงานที่เคาเตอร์ในครัวก็ได้ หากกำลังเดินทางติดต่อธุรกิจ คุณสามารถเคลื่อนย้ายเครื่องจากโต๊ะทำงานในห้องพักไปที่ห้องประชุม หรือสำนักงานเคลื่อนที่ได้ตามต้องการ

ในกรณีที่ต้องใช้โน้ตบุ๊กเป็นประจำ สิ่งสำคัญคือการสังเกตความล้าและความรู้สึกไม่สบายต่าง ๆ ที่เกิดขึ้น หากคุณต้องมองลงไปที่จอโน้ตบุ๊กเป็นเวลานานและรู้สึกล้าที่คอแนะนำให้ใช้แป้นพิมพ์ปกติ จอภาพแบบปรับได้หรือฐานตั้งโน้ตบุ๊ก และอุปกรณ์ชี้ตำแหน่งต่อพ่วง เช่น เมาส์ อุปกรณ์เหล่านี้และอุปกรณ์เสริมอื่น ๆ ช่วยให้คุณสามารถปรับเปลี่ยนตำแหน่งได้ตลอดทั้งวัน คุณจึงมีระยะและมุมอง รวมทั้งระยะปรับความสูงต่ำได้มากกว่า ทำให้ข้อมือและมือมีโอกาสล้าน้อยลง เพื่อความสะดวกและประสิทธิภาพในการทำงาน สามารถใช้ฐานต่อหรือฮับพอร์ตเพื่อต่อพ่วงอุปกรณ์เสริมสำหรับเดสก์ทอปทั้งหมดในจุด ๆ เดียว อุปกรณ์เสริมแบบพกพา เช่น เมาส์หรือแป้นพิมพ์ ทำให้คุณมีทางเลือกมากขึ้นในการปรับตำแหน่งการใช้งานระหว่างการเดินทางเช่นเดียวกัน

คอยสังเกตเงื่อนไขแวดล้อม สังเกตความล้าหรือไม่สบายขณะใช้โน้ตบุ๊กให้ดี |

ทุกครั้งที่เคลื่อนย้ายไปยังจุดทำงานใหม่ ให้สังเกตท่าทางของร่างกายให้สัมพันธ์กับโน้ตบุ๊ก ขณะทำงานในที่ที่ไม่มีมีที่นั่งหรือส่วนรองรับที่เหมาะสมและต้องทำงานเป็นเวลานาน ให้เปลี่ยนอิริยาบทเป็นระยะ ๆ และพักเป็นช่วงสั้น ๆ อยู่เสมอ

ขณะเดินทาง ให้ใช้กระเป๋าใส่โน้ตบุ๊กแบบมีล้อเพื่อให้ไม่เกิดภาระกับคอและบ่า

# สังเกตเด็ก ๆ ขณะใช้คอมพิวเตอร์ให้ดี

## ข้อสังเกตสำหรับพ่อแม่และครูผู้สอน

ให้คำแนะนำที่เหมาะสมในการปรับท่าทางระหว่างการใช้คอมพิวเตอร์ของเด็ก เด็ก ใช้คอมพิวเตอร์กันค่อนข้างมาก ไม่ว่าจะที่โรงเรียนและที่บ้านเพื่อทำงานหรือทำกิจกรรมผ่อนคลาย คอยสังเกตและแนะนำเด็กที่ดูแล เริ่มตั้งแต่เนิ่น ๆ ตอนนี้และคอยให้เด็กพักเป็นระยะ ๆ ร่างกายของเด็กยังเติบโตและพัฒนาอยู่ นิสัยในการใช้คอมพิวเตอร์อาจส่งผลต่อสุขภาพและร่างกายของเด็กในอนาคตได้ การใช้คอมพิวเตอร์เป็นเวลานาน โดยไม่หยุดพักเป็นช่วง ๆ อาจทำให้เกิดความล้าและส่งผลต่อสุขภาพอย่างรุนแรงในระยะยาว

ผลการวิจัยพบว่าเด็กหลายคนรับชมจอภาพในระยะที่มองเห็นไม่ชัดเนื่องจากมีปัญหาสายตา เด็ก ๆ ที่มองเห็นจอภาพไม่ชัดมักมีปัญหาด้านการอ่านตามมา เด็กในการดูแลควรตรวจสายตาเป็นประจำโดยผู้เชี่ยวชาญ

เนื่องจากเด็ก ๆ มักใช้คอมพิวเตอร์เพื่อทำงานและกิจกรรมผ่อนคลาย จึงควรสังเกตการใช้งานของเด็กอย่างจริงจัง พ่อแม่ และครูผู้สอน ควรสอนให้ลูก ๆ เรียนรู้วิธีการปรับพื้นที่ทำงาน และหาจุดผ่อนคลายตั้งแต่เนิ่น ๆ เมื่อมีการใช้คอมพิวเตอร์ อุปกรณ์แบบปรับได้สำหรับใช้กับคอมพิวเตอร์อาจเป็นประโยชน์เช่นกัน เด็กตัวเล็กกว่าผู้ใหญ่และหลายคนตัวเล็กกว่ามากเป็นพิเศษ ขณะใช้คอมพิวเตอร์ในขนาดสำหรับผู้ใหญ่ โครงสร้างที่ไม่สอดคล้องอาจทำให้เกิดการผิดท่า เช่น ขาห้อย บ่างุ้ม ข้อมือวางบนขอบโต๊ะ แขนยืดออกเพื่อเอื้อมไปที่แป้นพิมพ์และเมาส์ สายตามองเงยขึ้นหาจอภาพ

ไม่ถูกต้อง จอภาพอยู่สูงเกินไป และห่างจากตัว อาจทำให้เด็กต้องก้มไปด้านหน้าแบบ "เต่า" โดยคองุ้มและหลังค่อม โดยไม่มีเก้าอี้รองรับ | ถูกต้อง วางหมอนเนื้อแน่นไว้ด้านล่างและหลังเด็กหากเก้าอี้ใหญ่เกินไป ใช้เมาส์ขนาดเล็กและแป้นพิมพ์ที่ไม่มีคีย์แพดตัวเลข และลดระดับความสูงของจอภาพ

คำแนะนำ:หากเครื่องของโรงเรียนไม่มีอุปกรณ์ปรับการใช้งานคอมพิวเตอร์ ผู้สอนอาจให้เด็กทำกิจกรรมเป็นทีมเพื่อพิจารณาว่าจะปรับปรุงการใช้งานให้สบายและมีประสิทธิภาพมากที่สุดได้อย่างไร

# สังเกตนิสัยและพฤติกรรมที่จะส่งผลต่อสุขภาพของตนเอง

ความสบายและความปลอดภัยในการทำงานอาจส่งผลต่อสุขภาพของคุณโดยรวมได้อย่างไม่น่าเชื่อ ผลการศึกษาพบว่าภาวะด้านสุขภาพหลายอย่างอาจเพิ่มความเสี่ยงต่อความรู้สึกไม่สบาย ปัญหาต่อกล้ามเนื้อและข้อต่อ รวมทั้งการบาดเจ็บต่าง ๆ หากมีข้อจำกัดทางร่างกายหรือข้อกังวลใด ๆ ดังต่อไปนี้ ให้หยุดกิจกรรมที่ทำเป็นระยะ ๆ และสังเกตร่างกายหรือความล้าและไม่สบายที่เกิดขึ้น

อาการเหล่านี้อาจได้แก่

- ปัญหาทางกรรมพันธุ์

- ไขข้ออักเสบและความผิดปกติของเนื้อเยื่อเกี่ยวพันอื่น ๆ

- โรคเบาหวานหรือภาวะผิดปกติของต่อมไร้ท่อ

- ภาวะธัยรอยด์

- ความผิดปกติของหลอดเลือด

- สภาพร่างกายที่ไม่แข็งแรงหรือนิสัยการกินที่ไม่ดี

- การบาดเจ็บหรือความผิดปกติของกระดูกและกล้ามเนื้อ

- น้ำหนักเกิน

- ความเครียด

- สูบบุหรี่

- การตั้งครรภ์ หมดประจำเดือนและอาการอื่น ๆ ที่ส่งผลต่อระดับฮอร์โมนและการคั่งน้ำ

- อายุมาก

## ติดตามระดับและข้อจำกัดทางร่างกายส่วนบุคคล

ผู้ใช้คอมพิวเตอร์มีระดับขีดความสามารถของร่างกายในการทำงานและทำกิจกรรมต่อเนื่องแตกต่างกัน สังเกตระดับขีดความสามารถของร่างกายของตนเองและอย่าทำกิจกรรมเกินขีดความสามารถที่มี หากเกิดภาวะอาการใด ๆ ที่ระบุข้างต้นกับตนเอง ควรประเมินข้อจำกัดทางร่างกายของตนเองให้ดี

## การส่งเสริมสุขภาพและความฟิตของร่างกาย

สุขภาพและความแข็งแรงในการทำงานโดยรวมของคุณสามารถปรับให้ดีขึ้นได้โดยการหลีกเลี่ยงเงื่อนไขที่ส่งผลกระทบต่อสุขภาพต่าง ๆ เมื่อทำได้ และโดยการออกกำลังกายเป็นประจำเพื่อให้ร่างกายแข็งแรง

# ความปลอดภัยทางไฟฟ้าและเชิงกล

ผลิตภัณฑ์ของ HP ได้รับการออกแบบมาให้ทำงานได้อย่างปลอดภัย และควรใช้งานตามคำแนะนำในการใช้งานผลิตภัณฑ์และหลักเกณฑ์ด้านความปลอดภัยทั่วไป คำแนะนำในหัวข้อนี้กล่าวถึงปัจจัยเสี่ยงเกี่ยวกับการทำงานของคอมพิวเตอร์ รวมทั้งมาตรการด้านความปลอดภัยที่สำคัญเพื่อลดปัจจัยเสี่ยงเหล่านี้ การปฏิบัติตามข้อมูลที่แจ้งไว้นี้และคำแนะนำเฉพาะสำหรับผลิตภัณฑ์จะช่วยให้คุณสามารถปกป้องตนเองจากอันตรายต่าง ๆ และใช้งานคอมพิวเตอร์ได้อย่างปลอดภัย

ผลิตภัณฑ์ของ HP ออกแบบและผ่านการทดสอบตามมาตรฐาน IEC 60950 ซึ่งเป็นมาตรฐานความปลอดภัยสำหรับอุปกรณ์ด้านเทคโนโลยีสารสนเทศ มาตรดังกล่าวกำหนดโดย International Electrotechnical Commission ครอบคลุมประเภทของอุปกรณ์ที่ HP ผลิต นอกจากนี้ยังครอบคลุมมาตรฐานความปลอดภัยระหว่างประเทศ IEC60950 ที่ใช้กันทั่วโลก

เนื้อหาในบทนี้ระบุข้อมูลในประเด็นต่อไปนี้

- นโยบายความปลอดภัยเกี่ยวกับผลิตภัณฑ์

- เงื่อนไขการติดตั้งผลิตภัณฑ์

- ข้อควรระวังเพื่อความปลอดภัยทั่วไปสำหรับผลิตภัณฑ์ HP ทั้งหมด

หากคุณมีข้อกังวลเกี่ยวกับการใช้งานอุปกรณ์อย่างปลอดภัยซึ่งเพื่อนร่วมงานไม่สามารถให้คำแนะนำได้ กรุณาติดต่อฝ่ายบริการลูกค้าของ HP ในพื้นที่

## นโยบายด้านความปลอดภัยของผลิตภัณฑ์และข้อปฏิบัติโดยทั่วไป

ผลิตภัณฑ์ของ HP สามารถทำงานได้อย่างปลอดภัยหากใช้ตามพิกัดทางไฟฟ้าที่ระบุและตามคำแนะนำในการใช้งานผลิตภัณฑ์ และพิจารณาหลักเกณฑ์และระเบียบข้อบังคับในพื้นที่ ระเบียบของอาคารและข้อกำหนดการต่อสายไฟร่วมกันไปเพื่อให้ใช้อุปกรณ์ IT ได้อย่างปลอดภัย

มาตรฐาน IEC 60950 เป็นข้อกำหนดด้านรูปแบบความปลอดภัยทั่วไปที่ลดความเสี่ยงต่อการบาดเจ็บของบุคคลทั้งผู้ใช้คอมพิวเตอร์และผู้ให้บริการ มาตรฐานเหล่านี้จะลดความความเสี่ยงในการบาดเจ็บที่เกิดจากอันตรายดังต่อไปนี้:

- ไฟดูด

  ระดับแรงดันไฟฟ้าที่สามารถก่อให้เกิดอันตรายซึ่งอยู่ในชิ้นส่วนของผลิตภัณฑ์

- ไฟไหม้

  สภาวะไฟเกิน อุณหภูมิ วัสดุที่ติดไฟง่าย

- เครื่องจักร

  ขอบที่แหลมคม ชิ้นส่วนที่เคลื่อนที่ได้ การไม่ยึดอยู่กับที่

- พลังงาน

  วงจรไฟฟ้าที่มีกำลังไฟฟ้าสูง (240 โวลต์แอมแปร์) หรือระดับความดันไฟฟ้าที่สามารถก่อให้เกิดอันตรายจากไฟไหม้

- ความร้อน

  ชิ้นส่วนของผลิตภัณฑ์ที่จะเกิดการเปลี่ยนแปลงเมื่ออยู่ในระดับอุณหภูมิสูง

- สารเคมี

  ละอองสารเคมีและไอน้ำ

- รังสี

  เสียงรบกวน การเกิดไอออน แสงเลเซอร์ คลื่นอัลตราโซนิค

## เงื่อนไขการติดตั้ง

ผลิตภัณฑ์ของ HP สามารถทำงานได้อย่างปลอดภัยหากใช้ตามพิกัดทางไฟฟ้าที่ระบุและตามคำแนะนำในการใช้งานผลิตภัณฑ์ และพิจารณาหลักเกณฑ์และระเบียบข้อบังคับในพื้นที่ ระเบียบของอาคารและข้อกำหนดการต่อสายไฟร่วมกันไปเพื่อให้ใช้อุปกรณ์ IT ได้อย่างปลอดภัย

สิ่งสำคัญ:ผลิตภัณฑ์ของ HP ผลิตขึ้นสำหรับใช้ในพื้นที่แห้งและมีที่กำบัง ยกเว้นมีระบุไว้เป็นอย่างอื่นในข้อมูลผลิตภัณฑ์ อย่าใช้ผลิตภัณฑ์ของ HP ในพื้นที่ที่ถือว่าเป็นอันตราย พื้นที่เหล่านี้อาจได้แก่พื้นที่ดูแลผู้ป่วยซึ่งมีอุปกรณ์ทางการแพทย์หรือทันตกรรม พื้นที่ที่มีออกซิเจนหรือพื้นที่ทางอุตสาหกรรม ติดต่อหน่วยงานกำกับดูแลทางไฟฟ้าในพื้นที่ที่ดูแลเรื่องการก่อสร้าง ดูแลรักษาหรือความปลอดภัยเพื่อรับคำแนะนำในการติดตั้งผลิตภัณฑ์

ตรวจสอบรายละเอียดเพิ่มเติมได้จากชุดข้อมูล คู่มือ และเอกสารที่มีจัดมาให้พร้อมกับผลิตภัณฑ์ หรือติดต่อฝ่ายขายในพื้นที่

## ข้อควรระวังทั่วไปสำหรับผลิตภัณฑ์ HP

จัดเก็บคำแนะนำด้านความปลอดภัยและการใช้งานที่จัดมาให้พร้อมกับผลิตภัณฑ์เพื่อใช้อ้างอิงในอนาคต ปฏิบัติตามคำแนะนำในการใช้งานทั้งหมดที่มี ปฏิบัติตามคำเตือนสำหรับผลิตภัณฑ์และคู่มือการใช้งานอย่างเคร่งครัด

เพื่อลดความเสี่ยงจากการเกิดเพลิงไหม้ การบาดเจ็บและความเสียหายต่ออุปกรณ์ ให้ปฏิบัติตามข้อควรระวังต่อไปนี้

เนื้อหาส่วนนี้เป็นข้อมูลเกี่ยวกับ

### ความเสียหายที่ต้องขอรับบริการ

ถอดปลั๊กเครื่องจากเต้ารับไฟฟ้า และนำเครื่องส่งให้แก่ผู้ให้บริการตามเงื่อนไขต่อไปนี้

- เตรียมสายไฟ สายต่อพ่วงหรือปลั๊กที่เสียหายไปด้วย

- มีของเหลวหกหรือมีของตกใส่ผลิตภัณฑ์

- เครื่องโดนน้ำ

- เครื่องตกหรือเสียหาย

- มีสัญญาณความร้อนเกินที่สังเกตเห็นได้ชัด

- เครื่องไม่ทำงานตามปฏิบัติแม้ว่าจะปฏิบัติตามคำแนะนำในการใช้แล้ว

### การให้บริการ

อย่าซ่อมบำรุงผลิตภัณฑ์ของ HP ด้วยตัวเอง ยกเว้นมีระบุไว้ในเอกสารกำกับของ HP การเปิดหรือถอดแยกฝาครอบที่มีสัญลักษณ์หรือฉลากเตือนอาจทำให้คุณโดนไฟฟ้าช็อตได้ ซ่อมแซมส่วนประกอบที่จำเป็นด้านในอุปกรณ์โดยช่างให้บริการ

### อุปกรณ์ยึด

อย่าใช้ผลิตภัณฑ์บนโต๊ะ รถเข็น ฐานตั้ง ขาตั้งหรือหูยึดที่ไม่มั่นคง เครื่องอาจหล่นทำให้ได้รับบาดเจ็บหรือเกิดความเสียหายรุนแรงต่อผลิตภัณฑ์ ใช้เฉพาะโต๊ะ รถเข็น ฐาน ขาตั้งหรือหูยึดที่ HP แนะนำ หรือจำหน่ายมาพร้อมกับผลิตภัณฑ์

### การระบายอากาศ

ช่องเปิดต่าง ๆ ที่เครื่องมีไว้เพื่อช่วยระบายอากาศ และไม่ควรให้มีสิ่งกีดขวาง เนื่องจากจะส่งผลต่อการทำงานตามปกติของเครื่องและอาจทำให้เกิดความร้อนสูง อย่าให้ช่องเปิดต่าง ๆ ถูกปิดกั้น โดยการวางผลิตภัณฑ์บนเตียง โซฟา พรมหรือวัสดุใกล้เคียง หรือบนพื้นผิวอ่อนและยืดหยุ่น อย่าจัดวางผลิตภัณฑ์ในอุปกรณ์บิลท์อิน เช่น ตู้หนังสือ หรือชั้นวาง ยกเว้นเครื่องใช้เหล่านี้จะออกแบบมาโดยเฉพาะสำหรับผลิตภัณฑ์ โดยมีส่วนระบายอากาศ และมีการปฏิบัติตามคำแนะนำในการใช้ผลิตภัณฑ์อย่างเคร่งครัด

### น้ำและความชื้น

อย่าใช้ผลิตภัณฑ์ในที่เปียก

### ผลิตภัณฑ์ต่อกราวด์ (สายดิน)

ผลิตภัณฑ์บางตัวมีปลั๊กต่อกราวด์ที่มีขาสามขาสำหรับต่อลงดินอยู่ด้วย ปลั๊กนี้จะเสียบต่อได้เฉพาะกับเต้ารับสามขาที่มีสายดินเท่านั้น นี่เป็นระบบความปลอดภัยอย่างหนึ่ง อย่าลัดวงจรความปลอดภัยของปลั๊กสามขาโดยการเสียบเข้ากับเต้ารับไฟฟ้าที่ไม่มีสายดิน หากไม่สามารถเสียบปลั๊กได้ ให้ติดต่อช่างไฟเพื่อเปลี่ยนเต้ารับไฟฟ้า

### แหล่งจ่ายไฟ

ใช้งานผลิตภัณฑ์ตามประเภทแหล่งจ่ายไฟที่ระบุในฉลากพิกัดทางไฟฟ้าของผลิตภัณฑ์ หากคุณมีข้อสงสัยเกี่ยวกับประเภทแหล่งจ่ายไฟที่ใช้ โปรดติดต่อผู้ให้บริการหรือหน่วยงานให้บริการระบบไฟฟ้าในพื้นที่ สำหรับผลิตภัณฑ์ที่ใช้แบตเตอรี่หรือแหล่งจ่ายไฟอื่น คำแนะนำในการใช้งานจะมีจัดมาให้พร้อมกับผลิตภัณฑ์

### การเข้าถึง

เต้ารับไฟฟ้าที่ใช้เสียบสายไฟจะต้องอยู่ในจุดที่เข้าถึงได้ง่ายและใกล้กับผู้ใช้อุปกรณ์ให้มากที่สุด หากต้องปลดสายไฟจากอุปกรณ์ ให้ถอดปลั๊กจากเต้ารับไฟฟ้าด้วย

### สวิตช์เลือกแรงดันไฟฟ้า

สวิตช์เลือกแรงดันไฟฟ้าที่ผลิตภัณฑ์จะต้องอยู่ในตำแหน่งที่ถูกต้องตามพิกัดแรงดันไฟฟ้าในประเทศของคุณ (115VAC หรือ 230VAC)

### แบตเตอรี่ภายใน

คอมพิวเตอร์อาจมีวงจรนาฬิกาเรียลไทม์ที่ใช้แบตเตอรี่ในตัว อย่าพยายามชาร์จแบตเตอรี่ ถอดแยกหรือจุ่มในน้ำ หรือทิ้งในกองไฟ เปลี่ยนชิ้นส่วนโดยผู้ให้บริการโดยใช้ชิ้นส่วนเปลี่ยนแทนจาก HP สำหรับคอมพิวเตอร์โดยเฉพาะเท่านั้น

### สายไฟ

หากคุณไม่ได้ใช้สายไฟที่จัดมาให้สำหรับคอมพิวเตอร์ของคุณหรือสำหรับแหล่งจ่ายไฟ AC สำหรับใช้กับคอมพิวเตอร์เครื่องนี้ คุณควรซื้อสายไฟที่ได้รับอนุญาตให้ใช้งานในประเทศของคุณ

สายไฟจะต้องได้รับการรับรองว่ามีพิกัดตรงกับผลิตภัณฑ์ทั้งในส่วนของแรงดันไฟฟ้าและกระแสตามที่ระบุในฉลากพิกัดทางไฟฟ้าของผลิตภัณฑ์ ระดับแรงดันและกระแสไฟฟ้าของสายไฟควรจะมากกว่าระดับแรงดันและกระแสไฟฟ้าที่แสดงไว้บนผลิตภัณฑ์ นอกจากนี้ เส้นผ่านศูนย์กลางของสายไฟจะต้องมีขนาดอย่างน้อย 0.75 mm2 /18AWG และมีความยาวระหว่าง 5 - 8 ฟุต (1.5 - 2.5 เมตร) หากมีข้อสงสัยเกี่ยวกับประเภทสายไฟที่จะใช้ กรุณาติดต่อช่างให้บริการ

### ปลั๊กต่อพ่วงนิรภัย

ในบางประเทศ สายไฟอาจมาพร้อมกับปลั๊กเสียบผนังที่มีระบบป้องกันกระแสโอเวอร์โหลด นี่เป็นระบบความปลอดภัยอย่างหนึ่ง หากต้องเปลี่ยนปลั๊กใหม่ ช่างให้บริการจะต้องใช้ปลั๊กใหม่ตามที่ผู้ผลิตกำหนด และมีระบบป้องกันกระแสโอเวอร์โหลดเหมือนกับปลั๊กตัวเดิม

### สายต่อพ่วง

หากใช้สายพ่วง สายจะต้องได้พิกัดเดียวกับผลิตภัณฑ์ และพิกัดกำลังไฟสำหรับผลิตภัณฑ์ทั้งหมดที่ต่อกับสายพ่วง สายพ่วงจะต้องไม่ใช้กระแสเกินกว่า 80% ของพิกัดกำลังไฟที่รองรับได้

### การโอเวอร์โหลด

อย่าใช้เต้ารับไฟฟ้าสายพ่วงหรือหัวต่อเสียบแบบพิเศษเกินพิกัดกระแส โหลดของระบบโดยรวมจะต้องไม่เกิน 80% ของพิกัดวงจรสาขา หากใช้สายพ่วง โหลดจะต้องไม่เกิน 80% ของพิกัดกระแสขาเข้าของสายพ่วง

### การทำความสะอาด

ถอดปลั๊กเครื่องจากเต้ารับไฟฟ้าก่อนทำความสะอาด อย่าใช้น้ำยาทำความสะอาดที่เป็นของเหลวหรือสเปรย์ ใช้ผ้าชุบหมาดเพื่อทำความสะอาด

### ความร้อน

จัดวางผลิตภัณฑ์ให้ห่างจากเครื่องทำความร้อน เตาอบหรือชิ้นส่วนของอุปกรณ์ (รวมทั้งแอมปลิฟายเออร์) ที่ทำให้เกิดความร้อน

### การถ่ายเทและระบายความร้อน

ปล่อยให้อากาศถ่ายเทรอบ ๆ คอมพิวเตอร์และอะแดปเตอร์ AC ระหว่างใช้งาน และขณะชาร์จแบตเตอรี่เพื่อให้อุปกรณ์ไม่เกิดความร้อนสูงเกินไป ป้องกันอย่าให้โดนไอความร้อนโดยตรง

### ชิ้นส่วนเปลี่ยนแทน

หากต้องเปลี่ยนอะไหล่ ช่างจะต้องใช้ชิ้นส่วนเปลี่ยนแทนที่ HP กำหนดเท่านั้น

### การตรวจสอบความปลอดภัย

หลังจากสิ้นสุดงานซ่อมผลิตภัณฑ์ ช่างจะต้องตรวจสอบระบบความปลอดภัยตามขั้นตอนการซ่อมหรือตามหลักเกณฑ์ในท้องถิ่นเพื่อให้แน่ใจว่าผลิตภัณฑ์อยู่ในสภาพที่ใช้การได้

### อุปกรณ์เสริมและอัพเกรด

ใช้เฉพาะอุปกรณ์เสริมหรือชุดอัพเกรดที่ HP แนะนำเท่านั้น

### พื้นผิวที่มีความร้อน

ปล่อยให้ส่วนประกอบภายในของเครื่องและไดร์ฟที่เสียบใช้งานได้ทันทีเย็นลงก่อนจับต้อง

### สิ่งแปลกปลอม

อย่าให้มีวัตถุแปลกปลอมหลุดเข้าไปในช่องเปิดของผลิตภัณฑ์

## ข้อควรระวังสำหรับคอมพิวเตอร์แบบพกพา

นอกเหนือจากข้อควรระวังทั่วไปที่อธิบายไว้ตอนต้น ควรแน่ใจว่าปฏิบัติตามข้อควรระวังในการใช้งานคอมพิวเตอร์แบบพกพาดังต่อไปนี้ การไม่ปฏิบัติตามข้อควรระวังเหล่านี้อาจเป็นผลให้เกิดไฟไหม้ ร่างกายได้รับบาดเจ็บ และอุปกรณ์ได้รับความเสียหาย

คำเตือน!เพื่อลดโอกาสที่จะได้รับบาดเจ็บจากความร้อนหรือความร้อนเกิน อย่าวางคอมพิวเตอร์บนตักโดยตรงหรือกีดขวางช่องระบายอากาศของคอมพิวเตอร์ ใช้คอมพิวเตอร์บนพื้นผิวที่แข็งและราบเรียบเท่านั้น อย่าให้พื้นผิวที่แข็ง เช่น เครื่องพิมพ์ที่วางไว้ข้างๆ หรือพื้นผิวที่นุ่ม เช่น หมอน หรือพรม หรือเสื้อผ้า ปิดกั้นทางระบายอากาศ นอกจากนี้ อย่าให้อะแดปเตอร์ AC สัมผัสกับผิวหนังหรือวัตถุที่มีผิวนุ่ม เช่น หมอน พรม หรือเสื้อผ้า ในระหว่างการใช้งานเครื่อง คอมพิวเตอร์และอะแดปเตอร์ AC เป็นไปตามขีดจำกัดอุณหภูมิของพื้นผิวที่ผู้ใช้เข้าถึงได้ ตามที่กำหนดไว้โดยมาตรฐานสากลเพื่อความปลอดภัยของอุปกรณ์เทคโนโลยีสารสนเทศ (International Standard for Safety of Information Technology Equipment) (IEC 60950)

เนื้อหาส่วนนี้เป็นข้อมูลเกี่ยวกับ

### ฐานรองรับจอภาพ

อย่าวางจอภาพบนพื้นที่ไม่มั่นคง หรือจอภาพที่หนักกว่าน้ำหนักพิกัดที่ฝาครอบหรือฐานรองรับจอภาพจะรองรับได้ จอภาพที่หนักให้จัดวางบนโต๊ะทำงานติดกับชุดฐานต่อพ่วง

### ชุดแบตเตอรี่ชาร์จไฟได้

อย่าทุบ เจาะหรือเผาแบตเตอรี่หรือลัดวงจรหน้าสัมผัสโลหะ อย่าพยายามเปิดหรือซ่อมบำรุงแบตเตอรี่ด้วยตัวเอง

### Docking base

เพื่อเลี่ยงไม่ให้นิ้วถูกหนีบ อย่าสัมผัสด้านหลังของคอมพิวเตอร์เมื่อต่อเครื่องเข้ากับฐานรอง

## ข้อควรระวังสำหรับผลิตภัณฑ์เซิร์ฟเวอร์และเน็ตเวิร์ก

นอกเหนือจากข้อควรระวังทั่วไปที่อธิบายไว้ตอนต้น ควรแน่ใจว่าปฏิบัติตามข้อควรระวังในการใช้งานผลิตภัณฑ์เกี่ยวกับเซิร์ฟเวอร์และเน็ตเวิร์กต่อไปนี้ การไม่ปฏิบัติตามข้อควรระวังเหล่านี้อาจเป็นผลให้เกิดไฟไหม้ ร่างกายได้รับบาดเจ็บ และอุปกรณ์ได้รับความเสียหาย

เนื้อหาส่วนนี้เป็นข้อมูลเกี่ยวกับ

### อินเตอร์ล็อคและฝาปิดเพื่อความปลอดภัย

เพื่อป้องกันการเข้าถึงบริเวณที่มีกระแสไฟฟ้าในระดับที่อาจก่อให้เกิดอันตราย เซิร์ฟเวอร์บางรุ่นจะมีอินเตอร์ล็อคเพื่อความปลอดภัยซึ่งจะตัดกระแสไฟฟ้าทันทีที่ฝาปิดถูกเปิด สำหรับเซิร์ฟเวอร์ที่มีระบบอินเตอร์ล็อค ควรปฏิบัติตามข้อควรระวังต่อไปนี้:

- อย่าเปิดฝาปิดหรือทำลายระบบอินเตอร์ล็อค

- อย่าพยายามซ่อมแซมส่วนประกอบและอุปกรณ์เสริมที่อยู่ในบริเวณที่ควบคุมด้วยระบบอินเตอร์ล็อคขณะที่เครื่องกำลังทำงาน การซ่อมแซมควรกระทำโดยบุคคลที่มีความเชี่ยวชาญด้านการซ่อมแซมอุปกรณ์คอมพิวเตอร์และได้รับการฝึกฝนเกี่ยวกับความสามารถของผลิตภัณฑ์ในการสร้างกำลังไฟฟ้าในระดับที่ก่อให้เกิดอันตราย

### ส่วนประกอบและอุปกรณ์เสริม

การติดตั้งส่วนประกอบและอุปกรณ์เสริมในบริเวณที่ควบคุมด้วยระบบอินเตอร์ล็อคควรดำเนินการโดยบุคคลที่มีความเชี่ยวชาญด้านการซ่อมแซมอุปกรณ์คอมพิวเตอร์และได้รับการฝึกฝนเกี่ยวกับความสามารถของผลิตภัณฑ์ในการสร้างกำลังไฟฟ้าในระดับที่ก่อให้เกิดอันตราย

### ผลิตภัณฑ์ที่มีลูกล้อ

ควรเคลื่อนย้ายผลิตภัณฑ์ที่มีลูกล้อด้วยความระมัดระวัง การเคลื่อนย้ายเร็วเกินไป ดันแรงเกินไป และพื้นผิวที่ไม่เรียบอาจทำให้อุปกรณ์พลิกคว่ำได้

### ผลิตภัณฑ์แบบตั้งพื้น

ตรวจสอบให้แน่ชัดว่าได้ติดตั้งฐานของอุปกรณ์อย่างมั่นคงและยืดออกมาจนสุดแล้ว ดูให้แน่ใจว่าอุปกรณ์ถูกติดตั้งอย่างมั่นคงก่อนที่จะติดตั้งอุปกรณ์เสริมและการ์ด

### ผลิตภัณฑ์แบบต่อแร็คได้

เนื่องจากแร็คช่วยให้สามารถซ้อนคอมพิวเตอร์ได้ในแนวตั้ง คุณจึงควรระมัดระวังเกี่ยวกับความมั่นคงและความปลอดภัยของแร็ค:

- อย่าเคลื่อนย้ายแร็คขนาดใหญ่ด้วยตัวเอง เนื่องจากแร็คสูงและมีน้ำหนักมาก HP ขอแนะนำให้ใช้คนอย่างน้อยสองคนเพื่อเคลื่อนย้าย

- เมื่อต้องใช้แร็คอีกครั้ง ควรแน่ใจว่าขาตั้งวางอยู่บนพื้นและน้ำหนักของแร็คลงบนพื้นอย่างเต็มที่ ติดตั้งขาของฐานแร็คแบบส่วนเดียวและแบบหลายส่วนเข้าด้วยกันก่อนเริ่มงาน

- ควรวางอุปกรณ์บนแร็คจากด้านล่างขึ้นไปด้านบนเสมอ และวางสิ่งของที่มีน้ำหนักมากที่สุดไว้บนแร็คเป็นอันดับแรก การทำเช่นที่ว่านี้จะช่วยให้ฐานของแร็คหนักและเป็นการเสริมความมั่นคงของแร็ค

- ก่อนที่จะต่อขยายส่วนประกอบต่างๆ บนแร็ค ควรแน่ใจว่าแร็ควางได้ระดับและมีความมั่นคง

- ควรต่อส่วนประกอบทีละชิ้น แร็คอาจไม่มั่นคงหากมีการต่อเพิ่มอุปกรณ์ครั้งละมากกว่าหนึ่งชิ้น

- ควรใช้ความระมัดระวังในการกดสลักปล่อยรางของส่วนประกอบและการเลื่อนส่วนประกอบลงในแร็ค รางเลื่อนอาจบีบนิ้วของคุณได้

- อย่าต่อส่วนประกอบบนแร็คเร็วเกินไป เพราะการเคลื่อนสิ่งของที่มีน้ำหนักอาจทำให้รางรองรับเกิดความเสียหายได้

- อย่าบรรจุวงจรแหล่งจ่ายไฟ AC บนแร็คมากเกินไป น้ำหนักของแร็คโดยรวมไม่ควรเกิน 80% ของอัตราวงจรกระแสไฟฟ้าย่อย

## ข้อควรระวังสำหรับผลิตภัณฑ์ที่ใช้แหล่งจ่ายไฟแบบถอดออกได้ขณะเปิดเครื่อง

เมื่อเชื่อมต่อและยกเลิกการเชื่อมต่อสายไฟกับแหล่งจ่ายไฟ ให้ปฏิบัติตามแนวทางต่อไปนี้:

- ติดตั้งแหล่งจ่ายไฟก่อนต่อสายไฟเข้ากับแหล่งจ่ายไฟ

- ถอดสายไฟออกก่อนที่จะถอด แหล่งจ่ายไฟออกจากเซิร์ฟเวอร์

- หากระบบมีแหล่งจ่ายไฟหลายตัว ให้ยกเลิกการเชื่อมต่อไฟฟ้าโดยการถอดสายไฟทั้งหมดจากแหล่งจ่ายไฟ

## ข้อควรระวังสำหรับผลิตภัณฑ์ที่มีตัวนำเสาอากาศโทรทัศน์ภายนอก

นอกเหนือจากข้อควรระวังทั่วไปที่อธิบายไว้ตอนต้น ควรแน่ใจว่าปฏิบัติตามข้อควรระวังในการใช้งานเสาอากาศโทรทัศน์ภายนอกกับอุปกรณ์ของคุณต่อไปนี้ การไม่ปฏิบัติตามข้อควรระวังเหล่านี้อาจเป็นผลให้เกิดไฟไหม้ ร่างกายได้รับบาดเจ็บ และอุปกรณ์ได้รับความเสียหาย

เนื้อหาส่วนนี้เป็นข้อมูลเกี่ยวกับ

### ความเข้ากันได้

ใช้การ์ดรับสัญญาณโทรทัศน์ของ HP พร้อมสายอากาศกับคอมพิวเตอร์ส่วนบุคคลของ HP ที่ผลิตสำหรับใช้ในครัวเรือนโดยเฉพาะ

### การต่อสายกราวนด์ที่เสาอากาศภายนอกของเครื่องรับโทรทัศน์

หากมีการเชื่อมต่ออุปกรณ์กับเสาอากาศภายนอกหรือระบบเคเบิล ควรแน่ใจว่าเสาอากาศหรือระบบเคเบิลมีการต่อสายกราวนด์เพื่อป้องกันการกระชากของแรงดันไฟฟ้าและการเกิดประจุไฟฟ้าสถิต มาตรา 810 ของ National Electrical Code, ANSI/NFPA 70 ให้ข้อมูลเกี่ยวกับการต่อสายกราวนด์ของเสาอากาศและโครงรองรับ การต่อสายกราวนด์ของสายไฟแบบ lead-in ไปยังหน่วยจ่ายกระแสไฟที่เสาอากาศ ขนาดของตัวนำสายกราวนด์ ตำแหน่งของหน่วยจ่ายกระแสไฟฟ้าที่เสาอากาศ การเชื่อมต่อไปยังขั้วไฟฟ้าของสายกราวนด์ และข้อกำหนดสำหรับขั้วไฟฟ้าของสายกราวนด์

### การป้องกันความเสียหายจากฟ้าแลบ

เพื่อปกป้องผลิตภัณฑ์ของ HP ระหว่างเกิดฝนฟ้าคะนอง หรือขณะไม่ได้ใช้งานเป็นเวลานานหรือวางทิ้งไว้ ให้ถอดปลั๊กผลิตภัณฑ์จากเต้ารับไฟฟ้าและปลดสายอากาศหรือสายสัญญาณออก ทั้งนี้เพื่อป้องกันความเสียหายต่อผลิตภัณฑ์เนื่องจากฟ้าผ่าและไฟกระชากที่สายส่ง

### สายไฟฟ้าแรงสูง

อย่าวางเสาอากาศภายนอกใกล้กับสายไฟที่อยู่เหนือศีรษะ หลอดไฟ แผงวงจรไฟฟ้า หรือในตำแหน่งที่สามารถตกลงไปที่สายไฟฟ้าแรงสูงหรือวงจรไฟฟ้า เมื่อติดตั้งเสาอากาศภายนอก ควรระมัดระวังอย่างยิ่งเพื่อหลีกเลี่ยงการสัมผัสกับสายไฟฟ้าแรงสูงหรือแผงวงจร การสัมผัสอุปกรณ์ดังกล่าวสามารถทำให้เกิดอันตรายถึงแก่ชีวิต

### การต่อสายกราวนด์ของเสาอากาศ

หัวข้อนี้มีไว้สำหรับย้ำผู้ติดตั้งระบบ CATV (ทีวีเคเบิล) เกี่ยวกับข้อกำหนด 820-40 ของ NEC (National Electrical Code) ซึ่งให้แนวทางเกี่ยวกับการต่อสายกราวนด์ที่ถูกต้อง และโดยเฉพาะอย่างยิ่ง การกำหนดว่าต้องมีการต่อสายกราวนด์เข้ากับระบบกราวนด์ของอาคารใกล้กับตำแหน่งของจุดรับสัญญาณเคเบิล

- 1.

  อุปกรณ์ต่อไฟฟ้า

- 2.

  ระบบอิเล็กโทรดสายกราวนด์ของสายไฟฟ้า (NEC Art 250, Part H)

- 3.

  ที่หนีบสายกราวนด์

- 4.

  ตัวนำในการต่อสายกราวนด์ (NEC Section 810-21)

- 5.

  หน่วยจ่ายกระแสไฟฟ้าที่เสาอากาศ (NEC Section 810-20)

- 6.

  ที่หนีบสายกราวนด์

- 7.

  สายไฟแบบ lead-in ของเสาอากาศ

## ข้อควรระวังสำหรับผลิตภัณฑ์ที่มีโมเด็ม อุปกรณ์โทรคมนาคม หรือเครือข่ายในพื้นที่

นอกเหนือจากข้อควรระวังทั่วไปที่อธิบายไว้ตอนต้น ควรแน่ใจว่าปฏิบัติตามข้อควรระวังในการใช้งานอุปกรณ์เกี่ยวกับการสื่อสารโทรคมนาคมและเน็ตเวิร์กต่อไปนี้ การไม่ปฏิบัติตามข้อควรระวังเหล่านี้อาจเป็นผลให้เกิดไฟไหม้ ร่างกายได้รับบาดเจ็บ และอุปกรณ์ได้รับความเสียหาย

- อย่าเชื่อมต่อหรือใช้โมเด็ม โทรศัพท์ (นอกจากอุปกรณ์ประเภทไร้สาย) LAN หรือเคเบิลในขณะเกิดฟ้าแลบ อาจเกิดความเสี่ยงในการถูกไฟดูดในระยะไกลจากฟ้าแลบ

- อย่าเชื่อมต่อหรือใช้โมเด็มหรือโทรศัพท์ในจุดที่เปียกชื้น

- อย่าเสียบโมเด็มหรือสายโทรศัพท์ในตัวรับ Network Interface Card (NIC)

- ยกเลิกการเชื่อมต่อสายโมเด็มก่อนที่จะเปิดเครื่องห่อหุ้มผลิตภัณฑ์ สัมผัสหรือติดตั้งชิ้นส่วนภายใน หรือสัมผัสแจ๊คของโมเด็มที่ไม่มีการหุ้มฉนวน

- อย่าใช้โทรศัพท์เพื่อรายงานการเกิดแก๊สรั่วในขณะที่คุณอยู่ในบริเวณใกล้เคียงกับที่มีการรั่วของแก๊ส

- หากผลิตภัณฑ์นี้ไม่มีสายโทรศัพท์มาให้ ให้ใช้สายสำหรับการสื่อสารโทรคมนาคม No. 26 AWG หรือใหญ่กว่าเท่านั้นเพื่อลดความเสี่ยงในการเกิดไฟไหม้

## ข้อควรระวังสำหรับผลิตภัณฑ์ที่มีอุปกรณ์เลเซอร์

ระบบ HP ทั้งหมดที่มีอุปกรณ์เลเซอร์จะเป็นไปตามมาตรฐานด้านความปลอดภัย รวมถึงข้อกำหนด International Electrotechnical Commission (IEC) 60825 และข้อกำหนดอื่นๆ ที่เกี่ยวข้อง ด้วยมีการควบคุมเป็นพิเศษสำหรับอุปกรณ์เลเซอร์ อุปกรณ์จะต้องเป็นไปตามมาตรฐานของอุปกรณ์เลเซอร์ที่กำหนดขึ้นโดยหน่วยงานของรัฐสำหรับผลิตภัณฑ์เลเซอร์ Class 1 ผลิตภัณฑ์ไม่แพร่แสงที่เป็นอันตราย ลำแสงจะถูกปิดกั้นไว้ทั้งหมดในระหว่างการใช้งานโดยทั่วไป

เนื้อหาส่วนนี้เป็นข้อมูลเกี่ยวกับ

### การแจ้งเตือนความปลอดภัยระบบเลเซอร์

นอกเหนือจากข้อควรระวังทั่วไปที่อธิบายไว้ตอนต้น ควรแน่ใจว่าปฏิบัติตามคำเตือนในการใช้งานผลิตภัณฑ์ที่มีอุปกรณ์เลเซอร์ต่อไปนี้ หากไม่ปฏิบัติตามคำเตือนเหล่านี้อาจเป็นสาเหตุให้เกิดไฟไหม้ การได้รับบาดเจ็บ และอุปกรณ์เกิดการเสียหาย

คำเตือน!อย่าใช้ปุ่มควบคุมบนตัวเครื่อง ปรับ หรือใช้งานอุปกรณ์เลเซอร์นอกเหนือจากที่ระบุไว้ในคู่มือการใช้งานหรือคู่มือการติดตั้งอุปกรณ์เลเซอร์

การซ่อมแซมอุปกรณ์เลเซอร์ควรดำเนินการโดยผู้ให้บริการเท่านั้น

### ความสอดคล้องตามข้อบังคับ CDRH

The Center for Devices and Radiological Health (CDRH) ขององค์การอาหารและยาของสหรัฐอเมริกาได้ตั้งกฎข้อบังคับสำหรับอุปกรณ์เลเซอร์เมื่อวันที่ 2 สิงหาคม 1976 กฎข้อบังคับเหล่านี้นำมาใช้กับอุปกรณ์เลเซอร์ที่ผลิตขึ้นตั้งแต่วันที่ 1 สิงหาคม 1976 โดยอุปกรณ์เลเซอร์ทุกชนิดที่วางจำหน่ายในสหรัฐอเมริกาต้องได้มาตรฐานตามที่กำหนดไว้

### ความสอดคล้องตามกฎข้อบังคับระหว่างประเทศ

ผลิตภัณฑ์ของ HP ทุกตัวติดตั้งอุปกรณ์เลเซอร์ที่ได้มาตรฐานความปลอดภัยที่เหมาะสม รวมทั้ง IEC 60825 และ IEC 60950

### ฉลากผลิตภัณฑ์เลเซอร์

ฉลากหรือสิ่งเทียบเท่าต่อไปนี้จะติดอยู่ที่ด้านหน้าของอุปกรณ์เลเซอร์ ฉลากนี้จะระบุว่าผลิตภัณฑ์นี้จัดอยู่ในกลุ่มผลิตภัณฑ์เลเซอร์ CLASS 1

## สัญลักษณ์ที่อุปกรณ์

ตารางต่อไปนี้แสดงสัญลักษณ์เกี่ยวกับความปลอดภัยที่อาจปรากฏบนผลิตภัณฑ์ HP ใช้ตารางนี้เพื่อดูคำอธิบายของสัญลักษณ์ และให้สังเกตคำเตือนที่แสดงไว้ใกล้กัน

| สัญลักษณ์นี้เมื่อปรากฏเพียงลำพังหรือร่วมกับสัญลักษณ์อื่นๆ ด้านล่าง แสดงถึงความจำเป็นในการปฏิบัติตามเอกสารคำแนะนำในการใช้งานที่ให้มาพร้อมกับผลิตภัณฑ์ คำเตือน: อาจเกิดอันตรายได้หากไม่ปฏิบัติตามคำแนะนำในการใช้งาน
| สัญลักษณ์นี้บ่งบอกว่าอาจมีอันตรายจากไฟฟ้าลัดวงจร การเปิดฝาหุ้มที่มีสัญลักษณ์เหล่านี้ควรทำโดยผู้ให้บริการเท่านั้น คำเตือน: เพื่อหลีกเลี่ยงการบาดเจ็บจากไฟฟ้าลัดวงจร อย่าเปิดฝาหุ้มนี้
| ตัวรับ RJ-45 ที่มีสัญลักษณ์นี้แสดงถึง Network Interface Connection (NIC) คำเตือน: เพื่อหลีกเลี่ยงความเสี่ยงจากไฟฟ้าลัดวงจร การเกิดไฟไหม้ ความเสียหายต่ออุปกรณ์ อย่าเสียบสายโทรศัพท์หรือตัวเชื่อมต่อทางการสื่อสารโทรคมนาคมที่ตัวรับนี้
| สัญลักษณ์นี้บ่งบอกว่ามีส่วนประกอบหรือพื้นผิวที่ร้อน การสัมผัสพื้นผิวนี้อาจทำให้เกิดการบาดเจ็บ คำเตือน: เพื่อลดความเสี่ยงที่จะเกิดอาการบาดเจ็บจากส่วนประกอบที่ร้อน ควรรอให้อุปกรณ์เย็นก่อนสัมผัส
| สัญลักษณ์เหล่านี้ใช้เพื่อแจ้งว่าอุปกรณ์มีแหล่งจ่ายไฟหลายรูปแบบ คำเตือน: เพื่อหลีกเลี่ยงอันตรายจากไฟฟ้าลัดวงจร ควรถอดสายไฟทั้งหมดเพื่อยกเลิกการเชื่อมต่อการจ่ายไฟไปยังระบบ
| ผลิตภัณฑ์หรือชิ้นส่วนที่มีสัญลักษณ์นี้แสดงว่ามีส่วนประกอบที่มีน้ำหนักเกินกว่าที่จะสามารถยกหรือเคลื่อนย้ายโดยบุคคลเพียงคนเดียวได้อย่างปลอดภัย คำเตือน: เพื่อลดความเสี่ยงในการบาดเจ็บของบุคคลหรือการเกิดความเสียหายต่ออุปกรณ์ ควรปฏิบัติตามข้อกำหนดด้านสุขภาพและความปลอดภัยจากโรคที่เกิดจากการทำงานและแนวทางในการจัดการกับส่วนประกอบด้วยตนเอง
| สัญลักษณ์นี้แสดงให้เห็นว่ามีส่วนประกอบที่แหลมคมหรือวัตถุที่อาจก่อให้เกิดบาดแผลได้ คำเตือน: เพื่อหลีกเลี่ยงการถูกบาดหรืออาการบาดเจ็บทางร่างกายแบบอื่นๆ อย่าสัมผัสขอบหรือวัตถุที่มีคม
| สัญลักษณ์เหล่านี้แสดงให้เห็นว่ามีชิ้นส่วนที่เป็นเครื่องกลไกซึ่งสามารถก่อให้เกิดอันตรายต่อร่างกายได้ คำเตือน: เพื่อหลีกเลี่ยงการบาดเจ็บ อย่ายื่นส่วนใดๆ ของร่างกายเข้าไปใกล้กับชิ้นส่วนเหล่านั้น
| สัญลักณ์นี้ใช้เพื่อแจ้งว่าชิ้นส่วนที่เคลื่อนที่อาจทำให้เกิดการบาดเจ็บได้ คำเตือน!ชิ้นส่วนเคลื่อนที่ที่เป็นอันตราย เพื่อป้องกันการบาดเจ็บ ระวังอย่าสัมผัสโดนใบพัดลมที่หมุนอยู่
| สัญลักษณ์นี้แสดงว่าอาจมีปลายแหลมซ่อนอยู่ซึ่งก่อให้เกิดอันตรายได้ คำเตือน: เพื่อป้องกันการบาดเจ็บ ให้ปฏิบัติตามคำแนะนำเพื่อให้อุปกรณ์มีความมั่นคงระหว่างการนำส่ง ติดตั้งและดูแลรักษา.

# ข้อมูลเพิ่มเติม

หากต้องการทราบข้อมูลเพิ่มเติมในการจัดพื้นที่ทำงาน และอุปกรณ์ใช้งานหรือมาตรฐานด้านความปลอดภัยตรวจสอบรายละเอียดได้จากหน่วยงานต่อไปนี้

American National Standards Institute (ANSI) 11 West 42nd St. New York, NY 10036 http://www.ansi.org
Human Factors and Ergonomics Society (HFES) P.O. Box 1369 Santa Monica, CA 90406-1369 http://www.hfes.org
International Electrotechnical Commission (IEC) Central Secretariat 3, rue de Varembé P.O. Box 131 CH1211 GENEVA 20, Switzerland http://www.iec.ch
International Organization for Standardization (ISO) Central Secretariat 1, rue de Varembé, Case postale 56 CH-1211 GENEVA 20, Switzerland http://www.iso.ch
National Institute for Occupational Safety and Health (NIOSH) NIOSH Publications 4676 Columbia Pkwy, MS C13 Cincinnati, OH 45226-1998 http://www.cdc.gov/niosh
Occupational Safety and Health Administration (OSHA) Publications Office U.S. Department of Labor 200 Constitution Ave. NW, Room N3101 Washington, DC 20210 http://www.osha.gov
TCO Development Linnégatan 14 SE-114 94 Stockholm, Sweden http://www.tcodevelopment.com