# Licenčna pogodba za končnega uporabnika

## POZORNO PREBERITE, PREDEN ZAČNETE UPORABLJATI TO PROGRAMSKO OPREMO ALI PROGRAMSKO OPREMO, KI JE NA VOLJO V IZDELKU HP:

Ta licenčna pogodba za končnega uporabnika (»EULA«) je pravnoveljaven dogovor med (a) vami (posameznikom ali enim subjektom) in (b) družbo HP Inc. (»HP«), ki ureja vašo uporabo kateregakoli izdelka programske opreme, ki ste ga namestili ali ga je HP omogočil za uporabo v obliki samostojnega izdelka z vašim izdelkom HP (»izdelek HP«), ki ni predmet ločene licenčne pogodbe, sklenjene med vami in HP-jem ali njegovimi dobavitelji. Izraz »izdelek programske opreme« vključuje aplikacijsko programsko opremo, vdelano programsko opremo, operacijske sisteme, gonilnike in katero koli drugo vrsto programske opreme, vključuje pa lahko tudi povezane nosilce, natisnjeno gradivo in spletno ali elektronsko dokumentacijo.

IZDELKU HP ALI IZDELKU PROGRAMSKE OPREME JE LAHKO PRILOŽENO DOPOLNILO ALI DODATEK TE LICENČNE POGODBE ZA KONČNEGA UPORABNIKA. V PRIMERU NESKLADJA MED TAKŠNIM DOPOLNILOM ALI DODATKOM IN TO LICENČNO POGODBO ZA KONČNEGA UPORABNIKA SE UPORABIJO POGOJI DOPOLNILA ALI DODATKA.

PRAVICE ZA IZDELEK PROGRAMSKE OPREME SO PONUJENE SAMO POD POGOJEM, DA SPREJMETE VSE DOLOČBE IN POGOJE TE LICENČNE POGODBE ZA KONČNEGA UPORABNIKA. ČE NAMESTITE, PREKOPIRATE, PRENESETE ALI KAKO DRUGAČE UPORABITE IZDELEK PROGRAMSKE OPREME, SOGLAŠATE, DA VAS OBVEZUJEJO DOLOČILA TE LICENČNE POGODBE ZA KONČNEGA UPORABNIKA. ČE NE SPREJMETE TEH LICENČNIH POGOJEV, JE VAŠE EDINO PRAVNO SREDSTVO, DA V ROKU 14 DNI VRNETE CELOTEN NERABLJEN IZDELEK (STROJNO IN PROGRAMSKO OPREMO), DA BOSTE LAHKO V SKLADU S PRAVILNIKOM O VRAČILIH, KI VELJA NA MESTU NAKUPA, PREJELI VRAČILO.

TA LICENČNA POGODBA ZA KONČNEGA UPORABNIKA JE GLOBALNA POGODBA IN NI SPECIFIČNA ZA NOBENO DOLOČENO DRŽAVO, DEŽELO ALI OZEMLJE. ČE STE IZDELEK HP ALI IZDELEK PROGRAMSKE OPREME PRIDOBILI KOT POTROŠNIK V SKLADU S POMENOM VELJAVNE POTROŠNIŠKE ZAKONODAJE V VAŠI DRŽAVI, DEŽELI ALI OZEMLJU, NE GLEDE NA KAKRŠNO KOLI NASPROTNO DOLOČBO TE LICENČNE POGODBE ZA KONČNEGA UPORABNIKA NOBENA DOLOČBA TE LICENČNE POGODBE ZA KONČNEGA UPORABNIKA NE VPLIVA NA NOBENE USTAVNE PRAVICE ALI PRAVNA SREDSTVA, KI VAM PRIPADAJO NA PODLAGI TAKŠNE POTROŠNIŠKE ZAKONODAJE, IN JIH NI MOGOČE IZKLJUČITI. TO POGODBO ZA KONČNEGA UPORABNIKA UREJAJO TAKŠNE PRAVICE IN PRAVNA SREDSTVA.

1. PODELITEV LICENCE. HP vam pod pogojem, da soglašate z vsemi določbami in pogoji te licenčne pogodbe za končnega uporabnika, podeli naslednje pravice:

a. Uporaba. Izdelek programske opreme lahko uporabljate v enem izdelku HP. Če ste izdelek programske opreme dobili preko interneta in je bil izvorno licenciran za uporabo v več izdelkih HP, ga lahko namestite in uporabljate samo v teh izdelkih HP. Delov komponent izdelka programske opreme ne smete ločiti za uporabo v več izdelkih HP. Izdelka programske opreme ne smete distributirati. Izdelek programske opreme lahko za namene uporabe naložite v začasni pomnilnik (RAM) izdelka HP.

b. Shranjevanje. Izdelek programske opreme lahko prekopirate v lokalni pomnilnik ali shranjevalno napravo izdelka HP.

c. Kopiranje. Izdelate lahko arhivske ali varnostne kopije izdelka programske opreme pod pogojem, da kopija vsebuje vsa obvestila o lastništvu iz izvirnega izdelka programske opreme in se uporablja samo kot varnostna kopija.

d. Pridržanje pravic. V največjem obsegu, ki ga dovoljuje lokalna zakonodaja, si HP in njegovi dobavitelji pridržujejo vse pravice, ki vam niso izrecno dodeljene v tej licenčni pogodbi za končnega uporabnika.

e. Brezplačna programska oprema. Ne glede na določbe in pogoje te licenčne pogodbe za končnega uporabnika se celoten izdelek programske opreme ali katerikoli njegov del, ki predstavlja programsko opremo, ki ni v lasti HP-ja, ali programsko opremo, ki vam jo dobavijo tretje osebe skladno z javno licenco (»brezplačna programska oprema«), licencira na podlagi določb in pogojev licenčne pogodbe za programsko opremo, priloženo takšni brezplačni programski opremi, ne glede na to, ali je v obliki ločene pogodbe, pogodbe na ovitku ali elektronskih pogodbenih določil, ki jih sprejmete ob prenosu programske opreme. Uporabo brezplačne programske opreme v celoti urejajo določbe in pogoji takšne licence.

f. Rešitev za obnovitev. Katerokoli rešitev za obnovitev programske opreme, ki je ponujena z vašim izdelkom HP ali zanj, pa naj bo v obliki rešitve, ki temelji na trdem disku ali zunanjem mediju (npr. CD-ju ali DVD-ju), ali katerokoli enakovredno rešitev, ponujeno v kakršnikoli drugi obliki, lahko uporabite samo za obnovitev trdega diska izdelka HP, s katerim/za katerega je bila izvirno kupljena. Uporabo katerekoli programske opreme Microsoftovega operacijskega sistema, vsebovane v takšni rešitvi za obnovitev, ureja Microsoftova licenčna pogodba.

2. NADGRADNJE. Če želite uporabljati izdelek programske opreme kot nadgradnjo, morate najprej pridobiti licenco za izvirni izdelek programske opreme, ki ga je HP določil kot upravičenega za nadgradnjo. Po nadgradnji morda izvirnega izdelka programske opreme, ki je predstavljal osnovo za nadgradnjo, ne boste več mogli uporabljati kot ločenega izdelka programske opreme.

3. DODATNA PROGRAMSKA OPREMA. Ta licenčna pogodba za končnega uporabnika velja za posodobitve ali dopolnila izvirnega izdelka programske opreme, ki ga nudi HP, razen če HP s posodobitvijo ali dopolnilom poda druge določbe. V primeru nasprotja med takšnimi določbami se uporabijo slednje.

4. PRENOS.

a. Tretja oseba. Prvotni uporabnik izdelka programskega opreme lahko tega enkrat prenese drugemu končnemu uporabniku. Vsak prenos mora obsegati vse sestavne dele, nosilce podatkov, natisnjeno gradivo, to licenčno pogodbo za končnega uporabnika, in če je treba, potrdilo o pristnosti. Prenos ne sme biti posreden, kot je na primer konsignacija. Končni uporabnik, kateremu se prenaša izdelek, mora pred prenosom soglašati z vsemi določbami licenčne pogodbe za končnega uporabnika. Po prenosu izdelka programske opreme vaša licenca samodejno preneha veljati.

b. Omejitve. Izdelka programske opreme ne smete posoditi ali ga oddati v najem oziroma zakup oz. ga uporabljati za komercialno hkratno uporabo v pisarni. Izdelek programske opreme lahko podlicencirate, dodelite ali prenesete samo z izrecnim upoštevanjem te licenčne pogodbe za končnega uporabnika.

5. LASTNINSKE PRAVICE. Vse pravice intelektualne lastnine v izdelku programske opreme in uporabniški dokumentaciji so last podjetja HP in njegovih dobaviteljev ter so zaščitene na podlagi zakonodaje, kar vključuje tudi ameriško zakonodajo na področju avtorskih pravic, poslovnih skrivnosti in blagovnih znamk, vendar ni omejeno nanje, ter tudi drugo ustrezno zakonodajo in določbe mednarodnih pogodb. Z izdelka programske opreme ne smete odstraniti nobene identifikacije izdelka, obvestil o avtorskih pravicah ali lastniških omejitev.

6. OMEJITEV OBRATNEGA INŽENIRSTVA. V izdelku programske opreme ne smete izvajati obratnega inženirstva, ga prevajati ali razstavljati, razen in samo do mere, če je pravica za to dodeljena na podlagi ustrezne zakonodaje ne glede na to omejitev ali če je izrecno dovoljena v tej licenčni pogodbi za končnega uporabnika.

7. OBDOBJE. Ta licenčna pogodba za končnega uporabnika je veljavna, dokler ni razveljavljena ali zavrnjena. Ta licenčna pogodba za končnega uporabnika preneha veljati tudi ob pogojih, navedenih v drugih delih te pogodbe, ali če ne ravnate skladno s katerim koli pogojem ali določbo te pogodbe.

8. OBVESTILO O ZBIRANJU PODATKOV. HP in njegova pridružena podjetja lahko zbirajo, združujejo in uporabljajo podatke o napravi in posamezne uporabniške podatke, ki jih posredujete v povezavi s storitvami podpore, povezanimi z izdelkom programske opreme. HP teh podatkov ne bo uporabljal za trženje brez vašega soglasja. Več informacij o HP-jevih praksah zbiranja podatkov je na voljo na spletnem mestu www.hp.com/go/privacy.

9. ZAVRNITEV GARANCIJ. V NAJVEČJEM OBSEGU, KI GA DOPUŠČA USTREZNA ZAKONODAJA, HP IN NJEGOVI DOBAVITELJI ZAGOTAVLJAJO IZDELEK PROGRAMSKE OPREME »TAKŠEN, KOT JE« IN Z VSEMI NAPAKAMI TER S TEM ZAVRAČAJO VSE DRUGE GARANCIJE, OBVEZNOSTI IN POGOJE, PA NAJ BODO IZRECNI, NAKAZANI ALI USTAVNI, KAR VKLJUČUJE TUDI SPODAJ NAVEDENE GARANCIJE, VENDAR NI OMEJENO NANJE: (i) PRIMERNOST ZA DOLOČEN NAMEN; (ii) TRŽNOST; (iii) PRAVICA DO LASTNIŠTVA, (iv) NEKRŠENJE, (v) DELOVANJE IZDELKA PROGRAMSKE OPREME S POTREBŠČINAMI ALI PRIPOMOČKI, KI NISO ZNAMKE HP; IN (vi) NEPRISOTNOST VIRUSOV, IN SICER VSE V POVEZAVI Z IZDELKOM PROGRAMSKE OPREME. Nekatere države/sodne oblasti ne dovolijo izvzetja naznačenih garancij ali omejitev glede trajanja naznačenih garancij, zato zgornja zavrnitev garancije za vas morda ne bo veljala v celoti.

10. OMEJITEV ODGOVORNOSTI. V skladu z veljavno zakonodajo bo ne glede na morebitno škodo, ki jo lahko utrpite, celotna odgovornost podjetja HP in kateregakoli njegovega dobavitelja v skladu s katerokoli določbo te licenčne pogodbe za končnega uporabnika ter vaša izključna pravica za vse navedeno omejena na znesek, ki ste ga dejansko plačali za izdelek programske opreme, ali 5 ameriških dolarjev, odvisno od tega, kateri je večji. V NAJVEČJEM OBSEGU, KI GA DOVOLJUJE VELJAVNA ZAKONODAJA, HP ALI NJEGOVI DOBAVITELJI V NOBENEM PRIMERU NE BODO ODGOVORNI ZA (A) NOBENO IZGUBO DOBIČKOV, POSLOVANJA, PRIHODKOV, PRIČAKOVANIH PRIHRANKOV, DOBREGA IMENA, PODATKOV ALI POGODB, (B) NOBENO POSEBNO, NAKLJUČNO, NEPOSREDNO ALI POSLEDIČNO ŠKODO, (C) POSLOVNO PREKINITEV, (D) OSEBNE POŠKODBE ALI (E) IZGUBO ZASEBNOSTI, NASTALO ALI NA KAKRŠENKOLI NAČIN POVEZANO Z UPORABO ALI NEZMOŽNOSTJO UPORABE IZDELKA PROGRAMSKE OPREME ALI V KAKŠNI DRUGI POVEZAVI S KATEROKOLI DOLOČBO TE LICENČNE POGODBE ZA KONČNEGA UPORABNIKA, TUDI ČE JE BIL HP ALI KATERIKOLI NJEGOV DOBAVITELJ OBVEŠČEN O MOŽNOSTI TAKŠNE ŠKODE IN TUDI ČE PRAVNO SREDSTVO USPE. Nekatere države/sodne pristojnosti ne dovolijo izvzetja ali omejitve naključne ali posledične škode, odgovornosti za izdelek ali določene neposredne škode, zato zgornja omejitev ali izvzetje morda ne velja za vas.

11. STRANKE V DRŽAVNI UPRAVI ZDA. Skladno s predpisi FAR 12.211 in 12.212 se komercialna računalniška programska oprema, dokumentacija za računalniško programsko opremo in tehnični podatki za komercialno opremo vladi ZDA licencirajo na podlagi HP-jeve standardne komercialne licence.

12. SKLADNOST Z IZVOZNO ZAKONODAJO. Upoštevati morate vse zakone in predpise Združenih držav Amerike in drugih držav (»izvozna zakonodaja«), da zagotovite, da izdelek programske opreme ni (1) izvožen s posrednim ali neposrednim kršenjem izvozne zakonodaje, ali (2) uporabljen za noben namen, ki ga prepoveduje izvozna zakonodaja, kar vključuje tudi zakonodajo za jedrske izdelke, vendar ni omejeno nanjo.

13. PRISTOJNOST IN POOBLASTILO ZA SKLEPANJE POGODB. Izjavljate, da ste v svoji državi prebivališča polnoletni in če je potrebno tudi to tudi, da imate ustrezno pooblastilo svojega delodajalca za sklenitev te pogodbe.

14. VELJAVNA ZAKONODAJA. Če je izdelek programske opreme zagotovljen kot del izdelka HP, to licenčno pogodbo za končnega uporabnika ureja zakonodaja države, dežele ali ozemlja, na katerem je bil kupljen izdelek HP. Če vam je izdelek programske opreme licenciran kot samostojen, to licenčno pogodbo za končnega uporabnika ureja zakonodaja države Kalifornije, ZDA.

15. CELOTNA POGODBA. Ta licenčna pogodba za končnega uporabnika (vključno s katerimkoli dodatkom ali dopolnilom te pogodbe, ki je vključen z izdelkom HP) je celotna pogodba med vami in HP-jem glede izdelka programske opreme, ter nadomešča vse predhodne ali istočasne ustne ali pisne dogovore, predloge in izjave glede izdelka programske opreme ali katerekoli druge zadeve, vključene v to licenčno pogodbo za končnega uporabnika. V kolikor so določbe kateregakoli HP-jevega pravilnika ali programa za storitve podpore v navzkrižju z določbami te licenčne pogodbe za končnega uporabnika, prevlada ta licenčna pogodba za končnega uporabnika. Če je katerakoli določba, pogoj ali predpis te licenčne pogodbe za končnega uporabnika zaradi katerekoli pogodbene stranke ali katerihkoli okoliščin določen kot neveljaven ali neizvršljiv, to ne vpliva na veljavnost in izvršljivost preostalih določb, pogojev in predpisov te licenčne pogodbe za končnega uporabnika.

16. PRAVICE POTROŠNIKOV. Potrošnikom lahko v nekaterih državah, deželah ali ozemljih v skladu s potrošniško zakonodajo pripadajo določene zakonske pravice, pravna sredstva in omejitve, v zvezi s katerimi odgovornost družbe HP ne more biti zakonito izključena ali omejena. Če ste pridobili izdelek HP ali ste licencirali izdelek programske opreme kot potrošnik v skladu z veljavno potrošniško zakonodajo v svoji državi, deželi ali ozemlju, morajo biti določbe te licenčne pogodbe za končnega uporabnika (vključno z odpovedjo garancij, omejitvami in izključitvami odgovornosti) tolmačene v skladu z veljavno zakonodajo in lahko veljajo samo do največjega obsega, ki ga dovoljuje takšna zakonodaja. Na primer:

AVSTRALIJA: Če ste izdelek programske opreme pridobili kot potrošnik, za katerega velja »avstralska potrošniška zakonodaja« na podlagi avstralskega zakona o konkurenci in varstvu potrošnikov iz leta 2010 (Cth), potem kljub vsem ostalim določbam te licenčne pogodbe za končnega uporabnika velja naslednje:

(1) ta izdelek programske opreme vključuje garancije, ki jih v skladu z avstralsko potrošniško zakonodajo ni mogoče izključiti, kar vključuje tudi garancijo za sprejemljivo kakovost izdelkov in zagotavljanje storitev s potrebno skrbnostjo in strokovnostjo. Če HP ne deluje skladno s katerokoli takšno potrošniško garancijo, je odgovornost HP-ja ali njegovega dajalca licence omejena na naslednje:

(A) v povezavi z določbo garancije in podpornih storitev za izdelek programske opreme na karkoli ali več od naslednjega (po presoji HP-ja): (i) vnovično dobavo storitev; ali (ii) plačilo stroškov za vnovično dobavo storitev; in

(B) v povezavi z dobavo izdelka programske opreme na karkoli ali več od naslednjega (po presoji HP-ja): (i) zamenjavo izdelka programske opreme ali dobavo enakovredne programske opreme; (ii) popravilo izdelka programske opreme; (iii) plačilo stroškov zamenjave izdelka programske opreme ali pridobitve enakovredne programske opreme; ali (iv) plačilo stroškov za popravilo izdelka programske opreme; in

(C) sicer pa v največjem obsegu, ki ga dovoljuje zakonodaja;

(2) nobena določba te licenčne pogodbe za končnega uporabnika ne izključuje, omejuje ali spreminja nobene pravice ali pravnega sredstva ali kakršnekoli garancije, jamstva ali druge določbe ali pogoja, ki ga implicitno določa ali zahteva avstralska potrošniška zakonodaja, ki je ni mogoče zakonito izključiti ali omejiti; in

(3) prednosti, ki jih zagotavljajo garancije iz te licenčne pogodbe za končnega uporabnika, so dodatek k drugim pravicam in pravnim sredstvom, ki vam pripadajo na podlagi veljavne zakonodaje v povezavi z dobrinami ali storitvami, s katerimi je povezana garancija.

Če menite, da ste na podlagi te licenčne pogodbe za končnega uporabnika ali katerihkoli zgoraj navedenih pravnih sredstev upravičeni do kakršnekoli garancije, se obrnite na družbo HP na spodnjem naslovu:

HP PPS Australia Pty Ltd

353 Burwood Hwy

Forest Hill

VIC 3131

Avstralija

Če želite poslati zahtevek za podporo ali garancijo, pokličite na telefonsko številko 13 10 47 (v Avstraliji) ali +61 2 8278 1039 (če gre za mednarodni klic) ali obiščite spletno mesto www.hp.com.au in izberite možnost »Customer Service« (Storitev za stranke), kjer boste našli najnovejši seznam telefonskih številk za podporo.

NOVA ZELANDIJA: Če kot novozelandski potrošnik kupite dobrine za osebno, domačo ali gospodinjsko uporabo in ne za poslovne namene, ste upravičeni do popravila, zamenjave ali vračila v primeru okvare, kot tudi do nadomestila v primeru druge razumno predvidljive izgube ali škode, ki je posledica okvare.

© Copyright 2015, 2021 HP Development Company, L.P.

Informacije v tem dokumentu se lahko spremenijo brez predhodnega obvestila. Edina jamstva za HP-jeve izdelke oziroma storitve so navedena v izrecnih izjavah o jamstvu, priloženih tem izdelkom oziroma storitvam. Noben del tega dokumenta se ne sme razlagati kot dodatna garancija. HP ni odgovoren za tehnične ali uredniške napake oziroma pomanjkljivosti v tem dokumentu.

Tretja izdaja: junij 2021

Prva izdaja: avgust 2015

Številka dela dokumenta: 817678-BA3